erabili.eus/ Euskararen Etxea\nHemen zaude: Sarrera » Sare-aldizkariak » Berri berriak » Euskararen Etxea\n2003-04-07 / 09:00 / erabili.com HIZKUNTZA\nPello Salaburuk, berrikitan argitaratu duen liburuan, Euskararen Etxearen barrunbean azken hogeita hamar urteotan gertatu den aldaketa du aztergai. Aldaketa horren argi eta ilunbeak, askabide eta korapiloak:"Galderak egiten badira konponbideak aurki daitezke; aldiz, dena ongi dagoela pentsatzen badugu, edo uste baldin badugu galderak egiteak bakarrik, konponbideak zein diren esan gabe, ez dela gauza ona, eta hori egurra ematea besterik ez dela, sentitzen dut bat ez etortzea. Arazoen konponbidearen abiapuntua, arazorik badela onartzen badugu segurik, jakina, galderetan dago, ez begiak itxi eta gertatzen den guztia udako ekaitza bezain naturala dela onartzean".\nItzal handiko gizona\nAzalpen sakonagoetan sartu aurretik, erabili.com-en irakurleen artean Pello Salabururen berri ez duenik balego, zera jakin beza: Pello Salabururen izena eta izana erabat uztartuta daudela euskarari eta euskararen azken urteotako bilakaerari (besteak beste, hizkuntzalaria, euskaltzaina, Euskal Herriko Unibertsitateko errektore ohia eta Euskaltzaindiaren Euskara Batuaren Batzordearen burua dugu gaur egun).\nPello Salaburu bere bizialdia oinarri hartuta mintzo zaigu, euskararen azken hiru hamarkadetako nondik norakoei buruz: Euskararen Etxea liburuan barrena, bertatik bertara bizi izandako gertaerak bere hausnarketen iturri bihurtzen ditu behin eta berriro. Eta, nabarmendu beharra dago, gertaera horien bidez, gutxi-asko, euskaltzale den orok ikusiko duela bere burua antzeko gertakariren batean islatuta.\nEuskarak aurrera egin du\nPello Salaburu liburuaren atarikoan baikor mintzo zaigu euskarak azken bizpahiru hamarkadetan eginiko ibilbideaz: "Euskara menditik hirira eraman genuen, gu ere gazte sentimentalak baikinen: baserritarren behitegietatik medikuen kontsultazioetara, zikin mantxarik gabeko arto landetatik unibertsitateko arlo landuetara, udako belai beroetatik notarioen gela airez girotuetara, eta apaizen predikuetatik hizkuntzaren industria berrietara, ordenagailuetara eta Internetera, zer deabru, Australian ere jakin dezaten zer egiteko gai garen hemen."\nOndoren, Euskararen Etxearen estraineko lau tesiak aurkeztuko dizkigu:\nEuskarak inoiz ere izan ez duen presentzia du gizartean.\nEuskara aurrean da gizarte maila guztietan.\nLiteratura inoiz baino hobea egiten da gaur egun.\nEuskarak aurrera egin du.\nLehendabiziko lau tesi horiekin Pello Salaburuk zera argitu nahi du: "Itsu eta atzenkor egon behar du batek, edo bi begiak lausoturik izan gutxienez, hizkuntza kontuetan oraingo egoera eta orain dela hogeita hamar bat urtekoa berdintsuak direla pentsatzeko."\nEuskara hedatzeak kostua izan du\nBehin euskarak aurrera egin duela berretsi ondoren, argitan ibiltzeak itzala berekin duen bezalaxe, euskararen aurrerabide distiratsuaren itzalpean, erdi ezkutuan, ditugun hainbat gorabehera hartzen ditu mintzagai:\nLiburu salmenta: "Ez da kezkatzekoa ikustea libururik salduenak, gure idazle ezagunenek idazten dituztenak bainoago batzuetan, EGAko azterketak direla, gramatika osoak eta zatikako hiztegiak?"\nLiteratura: "Benetan sinesten dugu Sarrionandiak, Durangoko azokan eta hiru egunez, bere liburu izoztuaren 6.000 ale saldu ondoren, erostunek liburuaren berenganatzeko hartu duten presa berarekin tarrapataka irakurriko dituztela beren etxeko egongeletan egileak idatzitakoak?"\nIrakasleak: "Zer erakuts dezake kale borroka eta borroka kalea nahasten dituenak? Zer egin animaliak lurtarrak eta itsastarrak edo urtarrak direla irakurtzen badugu, sistematikoki baztertuz lurreko edo itsasoko bezalako hitz jatorrak? edo Etxeparek erabiltzen zuen lehorreko hura?"\nFuntzionarioak: "Nork ez du esperientzia hau administrazioan? Alegia, nor ez da konturatu bulego batera hurbildu eta hangoak erdaraz ari direla elkarren artean, eta zuri ere hasieran erdaraz egingo dizutela, nahiz eta eskatu bezain laster fierki euskararen gaitasun agiria aterako dizuten, batez ere oposizio batzuetan aurkezteko behar baldin badute? Gure burua engainatzen segi dezakegu, eta bulego publikoetan denek bere titulua besapean dutelako bulego hura euskaldundu dugula esan, baina ez dakit horrekin euskarak zinez aurrera egiten duen."\nEuskara idatzia: "Oroitzen naiz gazte batek esaten zidala Lutero kondenatu zutela argazkia atera ez zuelako. Ederki kostarik ulertu nuen "no se retrató" ulertzen zuela berak "no se retractó" ulertu beharrean. Baina euskararekin gertatzen dena, zerbaitekin parekatzekotan Ameriketako Estatu Batuetako zenbait lekutan gaztelaniarekin gertatzen denarekin erkatu beharko genuke."\nHizkuntza Industria: "Euskararen izenean, eta batez ere erakunde publikoetatik dirua eskuratuz, negozio pribatu ederrak egin dira" (Lur eta Eusenor auzia).\nEuskaltzaletasuna: "Euskarak ideologia guztietako jendea behar du bere alde egiten dutenen artean, eta hori ulertzen ez badugu, edo hori onartzen ez badugu, euskararen hilobiaren zuloa handiagotu besterik ez dugu egiten, euskaltzaletasuna itota eta askatasunik gabe gelditzen delako." Ildo beretik, zera gaineratzen du Salaburuk: "Abertzalearen ikuspuntutik ezinbestekoa baldin bada aldi berean euskaltzale izatea, hori uste dut behintzat, euskaltzalearen aldetik ez da inola ere beharrezko abertzale izatea eta ez da on, gainera, lotura hori horrela egitea. Euskaltzaleak nahi luke jende guztia, alde batekoa nahiz bestekoa, izatea euskararen aldeko eta euskararen inguruan."\nEuskaldunen arteko botere borroka: "Zertako gertatu zen iritzi aldaketa harrigarri hori? Eman izan den argumentua da ikastolek bere eredua dutela, urteetan landua, eta eredu hori ororen gainetik mantendu behar dela, euskararentzat, Euskal Herriarentzat alegia, oso ona eta bereziki aproposa delako. Horregatik ez direla sartzen ahal sare publikoan, nahiz urteetan haiek izan ziren, arrazoi guztiarekin gainera, beti publifikazioa eskatzen ibili zirenak."\nZerrendatu eta aipatu ditugun hauek Euskararen Etxean han-hemenka aletuta eta jorratuta dauden aztergaien erakusgarri xume besterik ez dira. Liburuan, esan beharrik ez dago, horietaz gain, badira euskararen guztionganatzearen harira zabal-sakonean jorratutako aztergai gehiago.\nEuskara beharrezkoa dugu, baina ez euskara bakarrik\nPello Salabururen aburuz, "Oso argi dut kulturaren parte handi bat "Espainia" deitzen dugun hortik datorkigula, nola Baionan bizi den euskaldun eta euskaltzale bati bere kulturaren zati bat, txikia ez dena, Frantziatik heldu zaion." Eta aurrekoaren ondotik zera gaineratzen du: "Hizkuntza kontuetan nik ez dut inor ere ito nahi, ez dut dudan aberastasun bati uko egin nahi: gehitu nahi ditut, ez dut kenketarik nahi kontu hauetan, eta saiatuko naiz jendeak hau pentsa dezan. Euskara zerbait izatekotan, gizarte elebidun batean izango da edo ez da deus ere izango."\nPello Salabururen Euskararen Etxea irakurri ahala hausnar egiteko liburu baten aurrean zaudela ohartuko zara. Hausnarketa, berriz, alde bikoa izango da: liburu egilearena berarena eta irakurlearengan sortarazten duena. Izan ere, irakurle, konturatu ere egin gabe, zeure buruarekin gogoetan jarriko zaitu Euskararen Etxea liburuak.\nEuskararen Etxeari buruz argitaratuak\nHona hemen erabili.com-en Euskararen Etxea liburuari buruz argitaratu ditugunak (irakurtzeko gainean sakatu):\nPello Salaburu: Euskararen mundu ofiziala itogarria da (elkarrizketa)\nEuskara maila guztietara hedatzeak kostua izan du (5. kapitulua)\nHizkuntza Kontuetan sinbolismoak indar gehiegi du (11. kapitulua)


MacOS Sierra: Top Five Things You Need to Know About Apple's New Mac Software - Berriak Araua\nMacOS Sierra: Top Bost Things Know Apple New Mac Software buruz jakin behar duzu\nSiri Mac lurrak, orain kopiatu dezakezu ezberdinak Mac eta iOS gailu arteko gauza, zure mahaigaineko orain hodeia bizi - eta dena fitxaduna daitezke\nIzeneko artikulu hau “MacOS Sierra: Goiko bost gauza Apple Mac software berria buruz jakin behar duzu” zen Samuel Gibbs-ek idatzitako, for theguardian.com irailaren 20an, asteartea 2016 13.32 UTC\nOS X hila da. Gora MacOS. Apple-en bere Mac sistema eragilearen bertsio berria - Sierra - deskargatzeko eskuragarri izango da gaur.\nfree Eguneratzea eskuragarri dago ia berandu batetik Mac edozein 2009 eta eskuragarri izango da Mac App Store bidez gaur. Bitartean batzuk eduki berehala eguneratzeko nahi izatea, Emandako eguneraketak goiz berrienak arazoak, Hemen bost gauza berriak aurkitu behar dira nor ez nahi dutenek MacOS Sierra aldatu.\nSiri orain eskuragarri zure mahaigaineko edo laptop da. Argazkia: Apple\naldaketa handiena Sierra beste izen baino Siri da. IPhone eta iPad-tik berean ahots laguntzailea da orain Mac antzeko ezaugarriak eta matxurak. zuretzat fitxategiak hizkuntza naturalaren bidez aurkitu ahal izango da El Capitan sartu gisa, set hitzordurik, Idazkerari, musika eta esango dizu eguraldia, baina zenbat erabiltzen duzun araberakoa da, non lan egiten duzun: Zure open-plan bulegoan lankideek ez dira, izan ere, hasi besterik ez duzu zure ordenagailu hizketan maite joan.\n2. arbeleko Universal\nUniversal arbelean esan makina bat kopiatu eta itsatsi beste bi arteko edozein fitxategi edo komunikazioak bidaltzeko beharrik gabe. Argazkia: Apple\nHave nahi duzu inoiz bi Macs edo Mac bat eta iPhone edo iPad arteko zerbait itsasteko? Orain ahal duzu. Just kopiatu zerbait makina bat, hit itsatsi bestetik eta itxaron. Batzuetan pixka bat hartzen du, Zure konexioa nola ona da arabera, baina harrigarriro ondo funtzionatzen. funtzionatzen duen testua da, irudiak eta beste gauza gehienak arbelera kopiatu dezakezu.\n3. iCloud disko desktop\niCloud Drive fitxategi guztiak garraioak zure mahaigaineko makinen arteko on. Argazkia: Apple\nbatzuk antolatzen dira, bitartean eta gordetzeko bere fitxategi guztiak karpeta arretaz antolatuta, Askok besterik izan dena Mahaigainean iraultzeko eta makina bakar blokeatuta. iCloud Drive desktop orain makinen arteko eta iPhones edo iPads sinkronizatu ahal mahaigaineko fitxategiak eta karpetak, beraz, ez da antolatzen dena makinak anitz bitartez eskuratu.\n4. Dena fitxa bat da orain\nIkusi dokumentuak eta beste anitz-leiho ikuspegi fitxaduna in aplikazioak, ikusi bakoitiak bideoa gora bezala, aldi berean, argazki-irudi pantaila. Argazkia: Apple\nfitxaduna interfazea kickstarted nabigatzaile arabera, gaur egun, gehiago edo gutxiago Sierra dena etortzen. testu argazkiak editatzen den editoreak aurrera, Aurrekontuetan apps eta email, du "Batu Windows guztiak" Leiho azpian aukera sakatuz goitibeherako egoera-barran aplikazio batetik leihoak batu ditu fitxaduna interfaze bat sartu. Dena ez berehala onartzen, eta batzuk egiten duten erdi-labean inplementazio, baina tabs nahi duzu nonahi bada Mac batean, orain da zure aukera.\n5. Apple Ordaindu, iOS 10 Ezaugarri eta gehiago\nIkusi zure oroitzapen Argazkiak barruan. Argazkia: Apple\nAlde batera big Mac ezaugarri, MacOS Sierrak bateragarritasuna gehitzen IOS ezaugarri berri gehienekin 10. Orain gauzak zure Touch ID sentsore erabiliz ordaindu ahal izango zure iPhone webean, fancy txat gauzak bidal dezakezu iOS batera 10 Mezuak in erabiltzaile, Quicktime Player kudeatzen leiho mugikor bat ere ikuspegi bideoak, eta are desblokeatu Mac Apple Watch bat erabiliz, jabea baduzu. Apple Music iTunes ere, gaur egun itxura iOS bertsio bezalako gehiago too, eta Memories iOS Argazkiak aplikaziotik ezaugarria da orain MacOS Sierra Argazkiak aplikazioa ere. MacOS halaber konpromisoa askatzeko zure Mac espazio batzuk iCloud disko barruan erabili gabeko fitxategiak gordetzeko, baina zenbat espazio askatu ahal izango da zer motatako fitxategiak dira zure disko gogorrean hartzen araberakoa.\niOS 10: goian 10 Gauzak Apple iPhone eta iPad software berria buruz jakin behar duzu\n← Apple iPhone Waterproof desestaliko 7 BlackBerry telefonoentzako Making gelditzeko ! →


Guk geuk eraikitako tranpan - - Goiena.eus\nIker Badiola Etxaburu 2022-01-14 00:00\nGogoan dut nire haurtzaroko Gabon-garaia. Ilusioz itxaroten genuen urteko momentu magikoa. Gabonetan beti lortzen genuen opari bereziren bat. Olentzero etortzen zen etxera ez ziren Erregeak etortzen, eta alderantziz. Gurera Orienteko azti magikoak etortzen ziren.\nIrrikaz itxaroten genuen gau magikoa. Gutun luzeak idazten genituen aldez aurretik, eta, nahiz eta han jartzen zuen guztia ez heldu, ni neu, behintzat, inoiz ez naiz kexatuko euren eskuzabaltasunaz. Horrela lortu nuen Amstrad CPC 464, nire lehenengo ordenagailua, mahai-futbola edo Scalextric bat, eta nire lagunek ere antzerako gailu eta jolasak jasotzen zituzten. Atzera begirada bat eginez, nire ustez, ez zegoen neurrigabekeriarik, baina ez geunden kexatzeko. Nagusiek ere izaten zituzten euren gutiziatxoak, hala nola urtean zehar desiratako binilozko diskoa, kolonia bereziren bat edo libururen bat edo beste. Hori bai, Gabonetako opariak gure etxean bakarrik jasotzen genituen, ez izeba-osabarenean, eta aitaita-amamak gurekin bizi ziren.\nUrteak ez omen dira alferrik pasatzen, eta kontu honetan ere aldaketak nabari ditut; gurean, behintzat. Umeek hainbat tokitan jasotzen dituzte opariak: etxean, aitaita-amamarenean, izeba-osabarenean… Badira Olentzeroren eta Erregeen bisitak jasotzen dituztenak, eta, urtean zehar hainbat gailu eta opari jaso ondoren, Gabonetako eskaera egitean gutunaren aurrean jarri eta dena dutenez ez dakitenak zer eskatu. Kontua ez da asebeteta daudela, baizik eta euren sentsazioa haratago doala; hau da, afari oparo baten ostean tripakada ederra egin eta aurrean janaririk ikusi nahi ez duen sentsazioa dutela. Nagusien kontua ere antzekoa: ez dakigu zer oparitu. CDak zertarako, dena Spotifyn dago eta; liburu bat behar badugu, Amazonetik erosten dugu urteko edozein garaitan; eta bestelako gailuak ere behar izan ahala erosten ditugu, ez daukagu zertan Gabonei itxaron.\nEta zer bihurtu da urtaro magiko hau? Estres garaia; ezin jakin zer oparitu, guztiok dena dugu, baina arbola azpiak ezin ditugu hutsik laga. Zerbait erosi behar, baina gutunak hutsik eta umeak eta nagusiok ilusio gabe; era berean, kontsumoaren gurpil eroa ezin da gelditu. Norbaitek esango dit zahartzen ari naizela eta nostalgiko hutsa bihurtu naizela, igarotako edozein garai egungoa baino hobea dela uste duten horietakoa; baina nik neuk nahiago dut aurreko mendeko ilusioa eta desira.


Aratosteak Eibarren kartel lehiaketa 2019 - Inauteriak\nEibarko Udalaren Kultura Batzordeak 2019 Aratostetarako kartelaren lehiaketa deialdia egiten du.\nEskaera epea: 2018ko abenduaren 26tik 2019ko urtarrilaren 11ra, 14:30ra arte.\n1- Elektronikoki: behean azaltzen den loturan sakatu. Kartela formatu digitalean erantsi beharko da. 15 urtetik gorakoen kasuan, NANa formatu digitalean erantsi beharko da.\nElektronikoki aurkezteko sakatu hemen.\n2- Presentzialki: PEGORAn, Herritarren Zerbitzurako Bulegoa. Kartela formatu digitalean ala euskarri gogor baten gainean aurkeztu beharko da. 15 urtetik gorakoen kasuan, NANa ere aurkeztu beharko da PEGORAn digitalizatu dezaten.\n3- Postaz: PEGORA, Herritarren Zerbitzurako Bulegoa. Untzaga plaza 1, 20.600 Eibar (Gipuzkoa). helbidera ondorengoak bidali: kartela formatu digitalean ala euskarri gogor baten gainean, izena ematerako orduan erraztu beharreko datuak (lema, adin-tartea, egilearen izen-abizenak, adina, bizilekua, telefonoa eta e-maila) jasotzen dituen dokumentua, eta 15 urtetik gorakoen kasuan, NANaren fotokopia.\nEpai-mahaiak 2019ko urtarrilaren 18an emango du ezagutzera bere erabakia eta atzeraezina izango da.\nInformazio gehiago Eibarko Udala\nAratosteak Eibarren kartel lehiaketa 20192018-12-272018-12-27https://www.inauteriak.com/wp-content/uploads/2017/01/logo-inauteriak.pngInauteriakhttps://www.inauteriak.com/wp-content/uploads/2018/02/eibarko-aratosteak-2018.jpg200px200px\nMaskarada 20192019, Agenda, Zuberoa


Konplexurik gabe - - euskalerriairratia.eus\nPaul Bilbao 2018-04-24 12:22\nAurreko larunbatean milaka eta milaka pertsonak Oviedoko kaleak bete zituzten aldarri batekin: OFIZIALTASUNA. Hango eragileek aurreratua ziguten arrakasta aurreikusten zutela, baina aitortu digute aurreikuspenak gainditu zituela manifestazioak.\nAzken urtean garatzen ari diren dinamiken ondorioa izan da manifestazioa. PP ez beste alderdi gehienak agertzen ari dira ofizialtasunaren alde, eta azken urratsa besterik ez zaie falta, hain zuzen ere, bertako Parlamentuak Asturias OSOAN, eta bai, hizki larriz idatzitako OSOAN, asturierari ofizialtasuna aitortzea. Graduaziorik gabe, zonifikaziorik gabe… herritar guztiei eskubide berdinak aitor dakizkien.\nNafarroako Parlamentuak duela zenbait hilabete zonifikazioa gainditzeko eta euskarari ofizialtasuna aitortzeko Batzorde Berezia sortzea erabaki zuen. Batzorde horrek bidea hasi du, bai, baina arras despistatuta utzi naute entzuten ari naizen definizio berriek, besteak beste, ofizialtasunaren graduazioak.\nOfizialtasuna estatusa da, hardun egotea bezalaxe. Bazaude ala ez zaude, ez dago erdi-biderik edo graduaziorik. Hortaz, jarraitu Asturiasko ereduari, han betikoak besterik ez dira kanpoan geratu eta konplexurik gabe aldarrikatu dute ofizialtasuna lurralde osoan.


'Arrasateko Sola eskatologikoa' - Arrasate - Goiena.eus\n'Arrasateko Sola eskatologikoa'\nUbane Madera 2015-03-04 08:52\nBergara, XIX. mendean, akuarela batean.\nSolatarrak, eta zehazki, Jose Sola Loizaga ditu protagonista gaurko honetan Josemari Velez de Mendizabal historiagileak. Eta besteak beste, apustu bat, Bergarako plaza eta txiza kontuak oinarri dituen istorioa kontatzen du.\nDio Velez de Mendizabalek orain dela bi mendeko erdialde inguruan, Arrasateko jauntxoek ohitura zutela arratsaldeetan Bergarara paseatzera joateko, Artzubi zubi ingurura, bi udalerrien arteko jurisdikzioa erdibitzen zuen zubira. Eta ez zirela bueltatzen zubi hartan, baina Bergarako lurretan, txiza egin barik.\nPlazaren erdian kaka baietz\nBehin, Jose Sola Loizagak apustu egin zuen kaka egingo zuela Bergarako plazaren erdialdean San Juan goizean. Goiz jaiki eta apustua irabazi zuen, baina Bergaratik irten aurretik, bertako alkateak egin zuenaren berri izan, eta kartzelan sartu zuen Arrasateko jauntxoa.\nProbintzia osora zabaldu zen gertakaria; izan ere, Sola oso ezaguna zen diputatu forala izatearren, hain justu, bere izaera diplomatikoa eta berba egiteko modua oso gustukoak zirelako.\nKontakizun osoa Hots Begi Danbolinak blogean irakur daiteke.


Santa Zita egoitzako langileek kontzentrazioa egin zuten atzo IDEAren aurrean, hitzarmen duina eskatzeko | LAB SINDIKATUA\nZerbitzu Publikoak Zerbitzu Soziokomunitarioa Santa Zita egoitzako langileek kontzentrazioa egin zuten atzo IDEAren aurrean, hitzarmen duina...\nSan Martin Unxen kokatuta dagoen Santa Zita egoitzako langileek mobilizazioa egin zuten atzo IDEA (Innovación y Desarrollo Asistencial) enpresaren aurrean, Zizur Txikian. Udalak, egoitza kudeatzeko kontratua sinatu du IDEA enpresarekin eta azken honentzat ari da lanean egun egoitzako langileak.\nEgun, aitzina egiten ez duen negoziazio batean murgilduak gaude. Gure hitzarmen kolektiboa negoziatzeari ekin genion 2018ko ekainean. Ahal dugun guztia egiten ari gara, saiatzen gara lankideak ordezkatzen beharrezkoa suertatzen den bakoitzean; betiere gure aitatxi-amatxiak ongi zainduak egon daitezen ematen dugu guztia.\nNegoziazioa aitzinatzen ari zela zirudien arren, batez ere guri esker, hastapeneko plataformaren zati bat murriztu genuelako 2018ko abenduan (ordurako estu samarrak zirenak), enpresak negoziatu nahi zuela zirudien. Gaur egun, ukatu egiten dute adierazia eta berriro zerotik hasten gara. Negoziatzen ari ginela, enpresak ezagutarazi zigun proposamena murriztera eta gogortzera iritsi dira ere. Horretarako argudio ekonomikoak adierazi dizkigute, inoiz ezagutarazi ez diguten egiazko informazioa adieraziz, nahiz eta aldez eta moldez eskatu izan dugun. Ez diote begirune handirik negoziazio mahaian esandakoari!\nLangileon egungo egoera honakoa da: Aurten, 2019. urtean alegia, 2012. urteko soldatekin diraugu.\nEgoera honelakoa izanik, mobilizazioekin hasi gara gure lan baldintzekiko begirunea eta hitzarmen duina izateko eskubidea eskatuz.\nEnpresak bere horretan dirau, gure eskariei entzungor eginez . Horrela negoziazioa atzeratzen ari da , eta gure proposamenei erantzuten ez zaienez, geure buruak behartuak sentitzen ditugu gure hitzarmenaren alde urrats berriak egin ditzagun. Horrexegatik elkartu ginen atzo , IDEAk Zizurren dituen bulego aitzinean. Ez dugu etsiko lan baldintzak hobetzeko ahaleginean, eta horrela, behin betikoz sina dezagun hitzarmen duina San Martin Unxeko Santa Zitako langileentzat. Berehala negoziatu nahi dugu!\nSanta Zita egoitza


"Aratusteak, 'Ai Amatxo!" - - Goiena.eus\n"Aratusteak, 'Ai Amatxo!"\nJosu Elortza 2012-02-28 01:00\nAratusteak ez dira ez El Corte Ingles edo bazar txinatarren asmakizun bat...\n... historia handiko festak dira gurean. Horren adibide, aurreko ostegunean herriko kaleetan ikusitakoa. Iazko Aratusteetako kontzertuan berreskuratutako tradizioek herritarrak txunditu zituzten, eta aurten kalera bueltatu dira. Bergararrok berriz ere Ostegun Gizen eguna ospatu genuen, gazte zein helduek tradizioez disfrutatu genuen.\nKontzertuari helduz, erronka handia zen aurtengoa. Hunkigarria harmailen irudia eta izugarria denbora gabe eta talde ez profesional batek lortutakoa. Dena primeran atera zen. Eskerrik beroena zaleei eta hilabeteetako lanarekin musika, antzerkia eta dantza elkartzen dituen musikala posible egin dutenei beste urte batez.\nAurtengoan ere lau buru horiei herritar zein kanpotar artisten laguntzaz osatutako 180 lagunen lan eta ilusioa batuz, mugarik ez dugula erakutsi dugu. Zorionak! Esperientzia berria zen askorentzat, baina elkarlanak ikuskizun borobila aurkeztea ahalbideratu zigun. Plazera, benetan, izandako taldearekin lan egitea.\nLana eta ilusioa elkarlanarekin batuz dena lor daitekeenez, zergatik ez gure metodologia jarraitu? Hasiera guztiak dira zailak, ez da etsi behar, hesiak saihestu eta eman bidea imajinazioari! Ez ahaztu.


Euskal zinema • ZUZEU\nEtiketa: Euskal zinema\n44. Euskal Zine Bilera, zinemak mugitzen gaituelako! - Zine aretoetako ateak irekita daude berriz ere. Zine zaleak pantaila handiaz gozatu dezakete eta Euskal Zine Bilera ere horren parte izang...\nZineuskadik, Etxepare Euskal Institutuarekin batera, Kimuak programaren ardura hartu du - Eusko Jaurlaritzako Kultura Sailak euskal film laburrak nazioartean sustatzeko eta banatzeko bultzatutako...\nKritika zinematografikoa: ‘Caminho Longue’\nCaminho Longue - . Zuzendaria: Josu Martinez eta Txaber Larreategi Urtea: 2020 Herrialdea: Euskal Herria Zinema politikoan beteranoak dira Josu Martinez eta Txaber Larreategi. 2010ean, Pr...\nHandia efektua: zerk mugitzen gaitu? - Durangoko Azokaren 50. edizioarekin batera ekin genion Zinea atariko lagunok, euskal zinemarekin lotutako gaiak jorratzeko asmoz, Irudienea gunean mahai-ingur...\n'Igelak', 'Paperezko Ahotsak' eta 'Gutik Zura', Zinemaldia.Cat jaialdian sarituak Igande gauean, hiru euskal filmek errekonozimendua jaso dute Bartzelonako Euskal Etxeak antolaturiko Zinemaldia.C...\nEuskal Herriko Gidoigileen Elkarteak hogei urte bete dabezala-eta, ekitaldi bereziak antolatu dabez aurten. Horietako bat da Zine Kontari 2015, atzo hasita azaroaren 26a arte, Bilbon egunero-egunero e...\n80 egunean: aurrerapena\nArantza San Sebastianek zioen, bere ustetan 80 egunean-ek film on bat izateko osagarri guztiak dituela, Xabik, erantzunetan, pena pixka batekin atera zela dio bere aldetik. Guk ez dugu filma ikusteko ...


Egitea eta egin nahi izatea | Iritzia | Berria\n2021eko urriak 24 - @MikelR28\nPernando Amezketarrari ardiak bahitu zizkioten, Orendaingo lurretara igaro zirela eta. 1990eko hamarkadan ETBk eman zituen marrazki bizidunetako bertsioaren arabera, Pernando ordainetan arkume bat ebasten saiatu zen sare baten artetik tiraka, baina ez zuen lortu animalia ateratzea, eta esku hutsik bueltatu zen. Apaizaren akusazioen aitzinean, Pernando defendatu zen erranez «nahi bai», baina ez zuela ebasketa bururatu. «Lapurreta egin nahi izatea aski duk bekatua egiteko», erantzun zion, ordea, apaizak, eta bortz errealeko isuna paratu zion, bekatua barkatzearen truke. Alegia, ebatsi nahi izatea eta ebastea, gauza bera direla.\nBueltatu zen Pernando apaizarenera, eta konfesatokian sartuta, bortz errealeko txanpona luzatu zion. Ez zen kabitzen, ordea, apaizaren eta Pernandoren tokiak bereizten zituen sarearen zulotxoen artetik. «Apaiz jauna», azaldu zion Pernandok, «lapurreta egin nahi izatea aski baldin bada bekatu egiteko, ordaindu nahi izateak aski izan behar du penitentzia egiteko». Eta txanpona sakelan sartu eta martxa egin zuen.\nEmaten du aldaketa promes egiten duten indar aurrerakoiek Pernandok bezain ongi ikasi dutela Amezketako apaizaren irakaspena. Espainian eta Nafarroa Garaian, kasurako: Mozal legea kendu, lan erreforma baliogabetu, argindarraren prezioaren gehiegikeriak moztu, euskaldunen hizkuntza eskubideen urraketak bukatu... egin nahi dela erratea egitearen pare geldituko da martxa honetan.


Isiltasunaren garrantzia hezkuntzan – Guraso.eus\nIsiltasunaren garrantzia hezkuntzan\n2021-11-26\tguraso\tIruzkinik ez\nGaur, ostirala, argitaratu den Puntua aldizkarian, kolaborazioa idatzi du Juan Carlos Alonso psikologoak eta hezkuntzan isiltasunak daukan garrantzia landu du. Tarte honetara ekarri dugu psikologoak idatzitakoa.\n“Isiltzeko esan dizut”; “Isildu eta kito”; “Isil zaitezte, mesedez”… Guraso edo hezitzaile moduan, zenbat aldiz esan diegu gure seme-alabei edo gure ikasleei horrelako aginduak. Baietz? Baina kontzienteak al gara isiltasunak duen garrantziaz euren heziketan?, Ez elkarbizitzaren edo helduekiko errespetuzko arau bezala, horien garapen psikologiko eta emozionalarentzat baizik?\nKonturatzen bagara, egungo bizimoduan, goizean esnatzen garenetik gauean lokartzen garenera arte, ehunka eta ehunka estimulu sartzen dira gure garunean, bai begiz eta baita belarriz ere. Gain-estimulatuak bizi gara, bai helduak eta bai haur eta gazteak ere. Egunero, etengabe, ehunka, milaka eta milaka input sartzen dira gure zentzumenetatik gure garunera, gure barrura. Baita gure seme-alaba edo ikasleenetara ere. Egoera honetan, teknologia berriek eragin itzela dute: hiperkonektatuta gaude; beti zer edo zer ikusten, entzuten, egiten, mugitzen … Horren ondorioz (ere), estresatuta bizi gara, inguruko estres estimularrean bizi gara, eta baita gure haur eta gazteak ere.\nGizarte teknologikoaren gaixoetako bat FOMO ingelesezko akronimoekin ezagutzen dena da –fear of missing out–; hau da, zerbait galtzearen beldurra. Horrek eramaten gaitu, eramaten ditu, teknologia berrien menpe egotera. Aisialdia ere teknologia berriekin kanpoko input horiekin betetzera ohitu dira gure haur eta gazteak. Horren ondorioz, isiltasunean egoten ez gaude ohituta. Isiltasuna ez dakigu entzuten, eta gure haur eta gazteek ere ez. Isiltasunean gaudenean, deseroso sentitzen garela dirudi. Bai, gure haur eta gazteak ere ez daude ohituta isiltasuna entzuten. Bai, etengabeko inguru-zaratan ohitu gara, eta ez gara kontzienteak, gainera.\nBaina zergatik da garrantzizkoa isiltasuna gure seme-alaben heziketan? Askotariko arrazoiak daude. Besteak beste, hauek dira aipagarrienak: introspekzioa errazten du; hau da, euren baitan murgiltzeko, barneratzeko ahalmena ahalbideratzen du eta, ondorioz, heziketa emozionala susper daiteke, autokontzientzia emozionala eta hausnartzeko ahalmena garatu. Hau da, ni-arekin topo egiteko aukera eskaintzen du; autoaitorpen psikologiko eta emozionala errazten du, norberaren sentikortasunaren kontzientziatzea errazten du. Gainera, isiltasunak lasaitu egiten gaitu, psikologikoki eta baita emozionalik ere. Aldiz, hainbat ikerketak egiaztatu duten bezala, zaratak, hotsak, burrunben eta abarren etengabeko esposizioak ondorio kaltegarriak dakartzate; besteak beste, kortisol hormonaren mailak gehitzearekin batera, fisikoki hainbat gaixotasun eragin ditzakete.\nBeste alde batetik, etengabeko zaratak, hotsak eta gehiegizko entzumenezko estimulazioak loaren inguruko nahasmenak sor ditzakete; lokartzeko zailtasunak edo lo indarberritzailerik eza. Horregatik, egunez haur batzuek neke kronikoa edo ikasketetan adi egoteko ahalmen urria azaltzen dute.\nZer egin isiltasuna sustatzeko?\nBaina zer egin dezakegu gure egunerokotasunean isiltasuna suspertzeko? Lehenik eta behin, haurrei, jaiotzen direnetik, isiltasuna entzuten irakatsi behar zaie. Hau da, kantatu, kontatu, hitz egin, jolastu… Estimulatu bai, baina isiltasunez, eta bakean utzi ere bai. Ez txiki-txikiak direnean bakarrik, haurtzaroan ere bai. Etxean daudenean, gaudenean, egunerokotasunean isiltasun giroa egotea; telebista edo irratia itzalita eta, orokorrean, teknologia berrien gailu guztiak itzalita egotea denbora tarte batean, gutxienez. Bai, haurrek eta gazteek ikasi beharko lukete gailu horren on botoia berriro sakatzen badugu, gailua itzali egiten dela!, eta hori oso osasuntsua da. Baina, haurrak aspertzen badira? Ba, asper daitezela! Aspertzen ikasi behar dute, ezer egiten ere ikasi behar dute, momentu horrek euren baitan sartzeko aukera eskaintzen dielako, euren sentimenduekin topo egiten dutelako, fantasiaren, irudimenaren, sormenaren ateak irekitzeko aukera ematen dielako, eta euren niarekin bakarrik egoten, isiltasunez ohitzen direlako, zentzu batean, ikasten dutelako euren ni horretatik ihes ez egiten.\nBeraz, familia-errutinan isiltasun-uneak ezartzea funtsezkoa da. Horien artean, baliabide batzuk praktikan jar ditzakegu, erlaxazioaren edo mindfulness tekniken bidez, adibidez, familiarekin praktikatuz, kontzentratzen, arreta fokalizatzen erakutsiz… Aisialdian, isiltasuna lagun dituzten hainbat ekintza ere susper ditzakegu: irakurketa isila, marraztea, idaztea, jolasketa sinbolikoa… Eta naturaren isiltasunarekin topo egiten ere bai. Naturaren soinuak entzutea; txorien kantuak, hostoen edo zuhaitzen adarren mugimenduak haizearen eraginez sumatzea… Hori da gozamena, hori!\nIruzkinik ez "Isiltasunaren garrantzia hezkuntzan"


3DBH —2.menua: entsalada, lasaña eta natillak – Elorrio BHI sukaldaritza kanala\n3DBH —2.menua: entsalada, lasaña eta natillak\n18/10/2014 19/10/2014 berdinguneblog\nOSAGAIAK:-1 letxuga,- 1 tomate entsalada,- 100 g artoa,- 12 oliba berde,- 2 arrautzak,- 10 cherry tomateak,- olio,- sagar-ozpina,- gatza\nLehenengo garbitu barazkiak. letxuga eta entsaladako tomate zuritu. Jarri ura irakiten ozpin apur bat eta gatzarekin kazola txiki batean. Ura irakiten dagoenean 12 minutu irakin bi arrautzak. Egosten direnean pasa itzazu ur hotzetan, zuritu eta ebaki xerretan.\nOntzi batean jarri txikitutako letxuga eta tomatea xerratan. Gehitu artoa, oliba, arrautza egosia xerratan mooztuta eta cherry tomateak erdira moztuta.\nNahastu oliba olioa, sagar – ozpina eta gatza eta entsalada ondu gure gustura.\nOSAGAIAK:Haragi txikitua 800 g,Tipula 1/2, Piper berdea 1, Azenarioa 1/2,Porrua 1,Tomate saltsa,Oliba olioa, ,Lasagnarako pasta\nBexamelerako osagaiak: Esnea – 500 ml,Gurina – 50 g,Irina – 50 g, Gatza\nPROZEDURA: Alde batetik pasta ur berotan jarriko dugu hidratatzeko 15 minutuz. Ondoren xukatu.\nBeste aldetik, barazkiak oliba olioarekin bigundueta haragi txikitua gehitu.Haragia eginda dagoenean, irin pixka bat bota eta ondoren tomate saltsa gehitu. Pauso hau lasagnak gorputza hartzeko da.Labeko ontzi batean haragi nahasketa zabaldu, pastarekin dena estali, berriz haragia jarri eta gainean berriz pasta lehen bezala.Bexamela egiteko, alde batetik esnea irakin eta beste ontzi batean gurina urtuko dugu. Gurinari irina nahastu eta ondoren esne irakina. Gatzean nola dagoen probatu.Bexamela egina daukagunean, lasagnari gainera bota eta labean sartu 8 minutuz, 180ºtan. Guk bexamelaren gainetik gazta birrindua gehitu genuen.\n700ml laktosa gabeko esne\n4 goilarakada azukre\nEsnea berotzen jarri kanela makila eta limoi azalarekin. Sua baxu jarri eta ondo zaindu esnea erre ez dadin. Beroa dagoenean sua itzaldu eta gorde.\nArrautzak eta azukrea ondo nahastu ontzi batean. Esne beroa pixkanaka gehitu ondo nahastuz. Nahasketa guztia sutan jarri, su baxuan. Etengabe nahastu erre edo itsatsi ez dadin. Gizentzen doan heinean, espumatxoa kentzen joango zaio. Espumarik ez duen momentutik, bakoitzak nahi duen lodiera hartu arte jarraitu egosten. Kontuan izan hozten denean gehiago loditzen dela.\netanedo ontzi banatu eta gainetik kanela hautsa bota. Nahi izanez gero, gaileta bat ere jar daiteke gainean.\nEntrada anterior 3DBH Flana\nEntrada siguiente 4 DBH .1.MENUA: espinaka pastela, oilazko pintxoak eta arroz esnea


17. Donostia antzerki saria, "Francoren bilobari gutuna" lanarentzat — Euskal kultur erakundea\nHemen zaude: Hasiera › Albisteak › 17. Donostia antzerki saria, "Francoren bilobari gutuna" lanarentzat\n17. Donostia antzerki saria, "Francoren bilobari gutuna" lanarentzat\nArtedrama, Dejabu Papin Laborategia eta Le Petit Théâtre de Pain konpainiek sortutako Francoren bilobari gutuna antzezlanak 17. Donostia antzerki saria eskuratu du. Joan den urtean Donostian estreinatuak izan ziren euskarazko 17 antzerki lanen artean aukeratu du epaimahaiak. Ikusgarriak bere ibilbidea jarraitzen du, hala nola ipar Euskal Herrian.\nTaula zuzendaria Ximun Fuchs da eta Ander Lipus, Patricia Urrutia, Manex Fuchs, Zoila Berastegi, Urko Redondo, Erika Olaizola eta Pako Revueltas dira antzezleak. Unai Iturriagak eta Igor Elorzak idatzi testu batean oinarritu obra hau iazko urriaren 31n estreinatu zuten, Luhuson.\nAurreko urtean Donostian estreinatutako euskarazko 17 antzerki lanen artean aukeratu du epaimahaiak. Epaimahaia Eriz Alberdik (AISGE), Javier Arbillagak (publikoaren ordezkaria), Maitane Goldarazenak (publikoaren ordezkaria), Amagoia Lauzirikak (Euskal Aktoreen Batasuna), Ritxi Lizartzak (itzultzailea), Beñat Sarasolak (EHAZE), Frank Suarezek (EKE) eta Jaime Valverdek (antzerki kritikaria) osatu dute.\nArtedrama, Dejabu Papin Laborategia eta Le Petit Théâtre de Pain konpainiek Donostiako Saria martxoaren 27an jasoko dute Viktoria Eugenia antzokian eta han bertan Francoren bilobari gutuna emanaldi bat eskainiko dute.\nIaz, Ados Teatro taldeak lortu zuen, 2015ean, Dejabu Panpin Laborategiak eta 2014an, Tartean Teatroak. 2011n jadanik, Artedramak, Dejabu Panpin Laboraregiak eta Le Théâtre de Painek saria irabazi zuten Errautsak antzezlanarekin.\nEuskal Kultur Erakundeak Le Petit Théâtre de Pain sustengatzen du urteetan, eta iaz ere Francoren bilobari gutuna sorkuntza lagundu du. Halaber, Iparraldean zehar aurkeztutako emanaldiak lagundu ditu, hau da Luhuson, Larresoron eta Donibane Garazin emanak izan direnak. Ondoko hitzordua Biarritzen finkatua da, heldu den martxoaren 24ean. Ondotik, antzezlana Hendaian ikusten ahalko da martxoaren 31n eta Maulen apirilaren 1ean.


Autogestioaren aldeko manifestazio batera deitu dute; larunbatean, Bilbon | Berria.eus\nGizartea Autogestioaren aldeko manifestazio batera deitu dute; larunbatean, Bilbon\nAutogestioaren aldeko manifestazio batera deitu dute; larunbatean, Bilbon\nOkupazio Mugimenduak espazio autogestionatuen aurkako estrategia salatu nahi du. Eraso mota guztiei erantzungo dietela ohartarazi dute\nBilboko Udalaren jarrera kritikatu zuten. MARISOL RAMIREZ / ARP\n2017-10-11 / Asier Arrate Iruskieta\nEuskal Herriko gune autogestionatuen eta okupazio mugimenduaren «aurkako dinamika» salatzeko, «okupazioaren, autogestioaren eta erresistentziaren aldeko hautua» egiteko deia egin zuen Okupazio Mugimenduak atzo, Bilboko udaletxe aurrean egindako agerraldi batean. «Erasoen aurka», larunbatean Bilboko Zabalburu plazatik 17:30ean abiatuko den manifestaziora biltzeko deialdia egin zuten.\nSalatu zuten gune autogestionatuen aurkako «dinamika» EAJren estrategia politikoan kokatu dela azken urtean. Horrez gain, «ezarritako ereduari alternatiba bilatzen saiatzen diren eragileen kontrako mehatxu eta ekintza onartezinak» kritikatu zituzten. Ildo horretan, Okupazio Mugimenduko kideek gogora ekarri zituzten Bilbon hustutako Izar Beltz Ateneoa eta Etxarri gaztetxea, baita Euskal Herrian husteko arriskuan dauden beste hainbat gune okupatu ere. Besteak beste, Bilboko Deustuko Gazte Lokala eta Santutxuko Karmela, baita Gasteizko Errekaleor auzo askea eta Bizkaiko beste zenbait egitasmo ere: Tosuko ortu okupatua eta Zornotzako Ziztada gunea. Okupazio mugimenduko kideen aburuz, EAJren «estrategia neoliberalean», gune autogestionatuek ez dute lekurik. Uste dute, ordea, okupazioa «nahitaezko tresna» dela eredu horri aurre egiteko. «Udaletik datorren mehatxu bakoitzak gure pausoak indartzen ditu». Botatako espazio askeak berreraikiko dituztela ohartarazi zuten okupazio mugimenduko kideek: «Huste batek beste okupazio bat ekarriko du».


Zer egin dezakegu Eguberrietan iraunkortasuna pixka bat iraunkorragoa izateko? | Consumer\nZer egin dezakegu Eguberrietan iraunkortasuna pixka bat iraunkorragoa izateko?\nGabonetako jaien ingurumen-inpaktua murriztu egin daiteke, eta, gainera, dirua aurrezten laguntzen duten aholkuak ere bai\nEguberrietan, hondakinen% 30 sortzen da, eta elikagaiak% 40, hainbat iturriren arabera. Hainbat aholku saihestu daitezke hainbat aholku jarraituz, gure ingurunea gehiago errespetatzen laguntzeaz gain dirua aurrezten lagunduko digutenak. Artikulu honek hainbat gomendio ematen ditu Gabonetan iraunkorragoak izateko.\nErosketak arduraz egitea\nGabonetan erosketak areagotu egin dira. Horregatik, batez ere data hauetan, jakin behar da produktu jakin batzuen ondorio kaltegarriez jabetu eta ahalik eta inpaktu txikiena eragiten duten beste batzuk direla. Hausnartu egin behar da ezer erosi aurretik, kritikoak izan, ondo informa zaitez ingurumenean, gizartean edo osasunean eragin handiena duten produktuak eta enpresak bereizteko, eta baztertu publikoki, gure gizarte-inguruneak jakin dezan eta gure adibideari jarrai diezaion.\nHondakin-kantitatea murriztea eta ongi birziklatzea\nHondakinen% 30 sortzen da eta elikagaiak% 40 alferrik galtzen dira, hainbat iturriren araberaHondakinen sorrera, batez ere ontzi eta enbalajeena,% 30 handitu da Gabonetan, urteko gainerako urteetako batezbestekoarekin alderatuta, Ingurumen Ministerioak (MAGRAMA) edo Papera eta Kartoia Berreskuratzaileen Espainiako Elkarteak (RECACAR) emandako datuen arabera.\nZenbat eta bilgarri, ontzi, plastikozko poltsa edo erabili eta botatzeko produktu gutxiago erabili, hobe. Horretarako, lehenik eta behin, hondakin-kantitatea murriztu eta, gero, produktuak berrerabili, haien bizitza luzatzeko. Kaxak, opari-papera edo zoriontzeko txartelak aprobetxatzea erabilgarria eta ekologikoa da. Gustatzen ez zaizkigun opariak itzuli ezin baditugu, errepikatuta badaude, etab., saia daitezke opariak egiten, trukatu edo kolaboratu lankidetza-kontsumoko sistemaren batean. Birziklatzeko unean, ongi jakitea komeni da, sistemari kalte egiten dioten erroreak saihesteko. Egun horietan udalek bilketa sendotzen badute ere, ez da harritzekoa edukiontziak gainezka ikustea. Hori dela eta, komeni da etxean gordetzea jaiegunetako bilgarri bereziak, eta edukiontzi urdinean (papera eta kartoia) edo horian (ontziak) sartzea.\nXahutu gabe jatea\nMundu mailako elikagaiak alferrik galtzea arazo ekologiko, ekonomiko eta soziala da. Nazio Batuen Erakundearen arabera (NBE), giza kontsumorako munduan urtean ekoizten diren elikagaien herena (1.300 milioi tona inguru) galdu edo alferrik galtzen da. Gabonetan, arazo hori areagotu egiten da: ekoitzitako elikagaien %40raino botatzen dira, Ekologistak Martxan GKEaren arabera. Ideia ez da Gabon-gauean edo Urtezahar gauean gabetzea, erosoagoak izatea baizik: erosketaren zerrenda aztertzea produktu gehiegirik ez izateko, etxean elikagaiak kontsumitzeko, denak kontsumitzeko moduan, izozkailuan produktu galkorrak gordetzea, bertako eta garaiko produktuak kontsumitzea, etab. Ingurumen-inpaktua murrizteaz gain, dirua aurreztuko dugu.\nGabonetako zuhaitza ondo zaindu\nUrtero bezala, eztabaida ere badago: zer da ekologikoagoa, Gabonetako zuhaitz naturala edo artifiziala? Erantzuna, produktu baten ingurumen-inpaktuari buruz galdetzen denean bezala, “mendekoa” da. Biek dituzte abantailak eta ingurumen-eragozpenak, baina, nolanahi ere, horiek zaintzen badira, inpaktua murrizten lagunduko dute. Zuhaitz natural batekin, gakoa sustraiekin eta sustrai-sustraiekin (lur itsatsia) lortzen da, ureztatu eta berokuntzatik urrundu, bizirik irauteko bilgune batean utzi arte eta berriro landatu ahal izateko. Kalitate oneko zuhaitz artifizial batek, berriz, urte asko iraun dezake eta, giroa errespetatzen duten materialekin eginda badago, askoz hobeto.\nGabonetako ikurrak etxean egitea\nEra ekologikoan, dibertigarrian eta dirua aurrezten duen modu ekologikoan, Gabonetako sinboloak norberak egitea da, ahal izanez gero material birziklatuekin, zuhaitzerako edo etxeko gainerakoetarako apaingarriak edo Gabonak zoriontzeko gutunak. Eskuz egiten direnean, pertsonalagoak izatea lortzen da, eta gustuetara, sentimenduetara, nahietara eta abarretara egokitzen dira. hurbileko pertsonena. Bestalde, Eguberrietako argiak tenporizadore eta kontsumo txikiko lanparen bidez dosifika daitezke.\nOpari ekologikoak egitea\nOpariak eta Gabonak eskutik doaz jai hauetan. Etxeko txikiak dira protagonistak, baina haurrek opari on bat ere espero dute. Lehen kasuan, jostailu ekologikoak dira aukera bat, ingurumenarekin errespetuz eginak eta hezkuntza-balioez beteak. Adinekoei dagokienez, produktu ekologiko ugari ere erabil daitezke: “eko-delicatessen” elikagaiak, koloniak eta kosmetiko ekologikoak; liburuak, ingurumen-filmak edo -aldizkariak; arropa ekologikoa, etab.\nNatur eta ekoturismoko lekuak aukeratzea\nGabonetako oporrak ingurune natural batera joateko aprobetxa daitezke. Turismo ekologikoak edo ekoturismoak aukera “berdea” eskaintzen die ohiko turismo-xedeei. Helmugara iristean, garraio publikoa da aukerarik iraunkorrena, baina ibilgailu pribatua erabiltzea beste aukerarik ez badago, modu eraginkorrean gidatu behar da.\nbirziklatze elikagai ekologikoak iraunkortasun navidades-eu


Espainiako Gobernu Ordezkaritzak Nafarroan eskubide zibil eta politikoak bere nahien arabera urratzen dituela salatzen dugu | LAB SINDIKATUA\nLAB Sindikatua LAB Espainiako Gobernu Ordezkaritzak Nafarroan eskubide zibil eta politikoak bere nahien arabera urratzen...\nEspainiako Gobernu Ordezkaritzak Nafarroan eskubide zibil eta politikoak bere nahien arabera urratzen dituela salatzen dugu\nEspainiako Gobernu Ordezkaritzak debekatu egin ditu LAB sindikatuak Maiatzaren Lehenerako Nafarroan zituen lau auto karabana. Mobilizazio horiek Iruñerrian, Estellerrian, Tafallaldean eta Sakanan egitekoak ziren, COVID-19 pandemiaren inguruko kudeaketa instituzionala salatu eta bizitzaren sostengarritasuna erdigunean kokatuko duen eredu ekonomiko eta sozial berria aldarrikatzeko. LABek helegitea jarri dio debekuari.\nAipatutako auto karabanek sindikatuaren lan osasunaren arloak zehaztutako protokolo zorrotzaren arabera zeuden antolatuak: gehienez 20 ibilgailu, gidari bat ibilgailu bakoitzeko, materialaren jasotze eta itzulera segurua, eta abar. Era berean, alarma egoerak ezarritako baldintzak aintzat hartuz antolatu dira karabanak: lan egiteko kalera ateratzea legezkoa da eta jarduera sindikala lantzat hartzen da.\nAlabaina, Espainiako Gobernuak Nafarroan duen ordezkaritzak lau auto karabanak debekatu ditu, modu erabat arbitrarioan, abusuzkoan eta antidemokratikoan. Apirilaren 30ean milaka lagun bere autoekin lantokira joan eta kasu askotan 8 orduz beharrezkoak diren segurtasun neurririk gabe lanean egongo diren bitartean, Maiatzaren Lehenean 20 autok segurtasun neurriak betez karabana bat egin dezaten debekatzea ulertezina da. Botere-abusu argi bat da, lanean segurtasun eta osasun neurriak ez betetzeagatik lantokirik batere zigortu ez den bitartean, segurtasun neurriak betetzen dituen jarduera bat debekatzen baita. Eta, alarma egoeran egonda ere, indarrean jarraitzen duten eskubide demokratikoen aurka egindako eraso larria da.\nAipatutako hauek ez dira debekatutako ekitaldi bakarrak: ezagutzera eman duten bezala, CGT, ESK, Solidari eta STEILAS sindikatuek egun berean Iruñeko Errekoleten plazan antolatutako ekitaldi sinbolikoa ere debekatu du Gobernu Ordezkaritzak. Kasu horretan, sei lagun baino gutxiago elkartzea debekatu dute, nahiz eta beste jarduera batzuetarako eskatzen diren segurtasun neurri guztiak bete.\nEra berean, gogoratu behar da pasa den astean Huerta de Peraltako langileek deitutako elkarretaratze bat debekatu zuela Gobernu Ordezkaritzak, aipatutako agintekeria berberarekin: lantokiaren barruan lan egin bai, baina lantokiaren sarreran protesta egin ez, nahiz eta segurtasun-neurriak bete.\nDebeku hauek guztiak onartezinak dira eta ez dute zerikusirik osasun irizpideekin. Covid-19ari aurre egiteko aitzakian, zentralismoa, autoritarismoa eta kontrol soziala inposatzen ari dela nabarmena da.\nAuzitegien aurrean helegitea jarri dugu, auto karabanen debekua bertan behera gera dadin eskatuz. Era berean, Nafarroako eragile sozial, sindikal eta politikoekin mintzatuko gara, gertakari larri hauen neurriko erantzun bat adosteko asmoz.\nAbenduaren 13an EAEko hiriburuetako kaleak hartzeko deia luzatu dugu, bizitza erdigunean...


Ideia zientifikoak 30 segundotan - Zientzia Kaiera\nDonostiako Tabakaleran zabaldu berria da Ubik izeneko sorkuntza liburutegia, ekipamendu moderno eta erakargarria, publiko mota guztiei zuzendua. Ikasi, sortu eta gozatu lelopean, bilduma mota ezberdinak eskaintzen dizkigu, alde batetik, bilduma fisikoa, eta bestetik, eduki digitalak. Merezi du bertara joan eta gertutik ezagutzea liburutegia.\nBilduma fisikoan bada haurrentzako sail bat eta besteak beste, zientzia-dibulgazioko liburuak dituzte. Horietako bat aukeratu dut Zientzia Kaiera blog honetarako, Science ideas in 30 seconds, Mike Goldsmithek idatzia, Melvyn Evansen irudiekin.\nMike Goldsmith (Londres,1962), filosofoa eta astrofisikan doktorea, ikertzailea da. Zientzia arloko liburu asko idatzi ditu, bereziki haurrentzat eta hizkuntza askotan argitaratzea lortu du. Science ideas in 30 seconds honek badu gaztelaniazko bertsioa, Conceptos científicos en 30 segundos, bai Ubiken eta baita ere Donostia Kulturako liburutegietan eskuragarri dagoena.\nLiburu erakargarria, argitalpen dotorea da irudi askorekin. Liburuak, oinarrian, 8 eta 11 urte bitarteko haurrei 30 teoria zientifiko dakarkie azalduta modu didaktikoan, 30 segundotan, minutu erdian. Antzinako Grezian hasi eta gaur egungo zientzia modernoaren ideia berritzaileenak ezagutzeko aukera ematen du argitalpenak. Kapituluen egitura oso didaktikoa da, bakoitzaren hasieran hiztegi bat eta irakurlearentzat jarduera bat dator, esperimentu errazak dira, eskura ditugun gauzekin egin ditzakegunak. Azpimarragarriak dira Melvin Evans ilustratzaile britaniarraren irudiak, hauek benetan lagungarriak dira testua ondo ulertzeko.\nIzenburua: Science ideas in 30 seconds\nEgileak: Mike Goldsmith, Melvyn Evans\nArgitaletxea: Ivy Press, 2014\nOrrialdeak: 96 orrialde\nNon eskuratu: Tabakalerako Ubik sorkuntza liburutegia eta Donostiako Udal liburutegien sarean\nArgitalpen-data: 2016/04/18 · Atala: Argitalpenak, Dibulgazioa


PSE EUSKADI: Dokumentuak: POSTA BIDEZKO BOTOARI BURUZKO ARAU OROKORRAK\nPOSTA BIDEZKO BOTOARI BURUZKO ARAU OROKORRAK\n1.- Nork bozka dezake posta bidez.\nPosta bidezko botoa hauteskundeen egunean dagokien herrian egongo ez direla dakiten pertsonek eska eta gauza dezakete, baita gaixorik edo ezinduta daudenek ere, hauteskundeen egunean (maiatzaren 26an) hauteslekuetara joan ezin badute.\n2.- Noiztik eska daiteke posta bidezko botoa.\nHauteskundeen deialdia egiten den egunetik (apirilaren 2a) maiatzaren 22ra arte.\n3.- Nola eska daiteke posta bidezko botoa.\nPosta bidez bozkatu nahi duten pertsonek postetxe batean eskatu beharko dute. Posta bidezko botoa eskatzeko modua desberdina da hauteslea postetxera joan daitekeen ala ez kontuan izanda.\nEskatzailea pertsonalki joango da edozein postetxera eta funtzionarioari eskaera egingo dio. Horretarako, beharrezkoa izango da bere NAN, PASAPORTEA edo GIDABAIMENA (hauteslearen argazkia badu) erakustea, baita iraungita badago ere (fotokopiak ez du balio, beharrezkoa da jatorrizko agiria izatea).\nHorretarako, inprimaki bat bete beharko du erroldan inskribatuta dagoela ziurtatzen duen egiaztagiri bat eskatzeko. Gero, Hauteskunde Erroldaren Bulegoaren Probintziako Ordezkaritzak hauteskundeetako agiriak eskabidean adierazitako helbidera bidaliko dizkio.\nEskaera egin nahi duen pertsona gaixorik edo ezinduta badago eta ezin bada postetxera joan, bere ordez joango den pertsona bat ahalordetu ahalko du.\nHorretarako, beharrezkoa izango da daukan gaixotasuna ziurtagiri mediko baten bitartez justifikatzea. Ziurtagiri hori doakoa da helburu honetarako denean. Horrez gain, izendatu nahi duen ordezkariari notario-ahalorde bat ere eman beharko dio, edo atzerrian bizi bada, kontsul-agintaritzaren ahalorde bat eman beharko dio.\nAhalorde hori ere doakoa da eta hautesle bakoitzarentzat soilik balio du (ezin ditu hautesle edo bozkatzaile bat baino gehiago barne hartu). Horrez gain, hautesle baten ordezkaria ezingo da aldi berean beste hautesle baten ordezkari izan.\nAhalorde hori lortzeko beharrezkoa izango da notario bat ezinduta dagoen pertsonaren etxera joatea eta hark, ezintasunaren ziurtagiri medikoa ikusi ondoren, hauteskundeetan ezinduaren ordezkari gisa jardungo duen pertsonari baimena emango dio.\n4.- Nola bidali posta bidezko botoa.\nHauteskunde Erroldako Bulegoak eskatzaileari eskabidean adierazitako helbidera posta bidez bidaliko dizkio hauteskundeetako agiri guztiak boto eskubideaz baliatzeko. Agiri horiek honako hauek izango dira:\nErroldan inskribatuta dagoela frogatzen duen ziurtagiria.\nBozkatzea dagokion mahaiaren helbidea duen gutun-azala.\nErantsitako agiriak nola bidali azaltzen duen liburuxka bat.\nHauteslea agiri hauek entregatzeko unean ez badago etxean, postontzian ohar bat utziko diote dagokion postetxean pertsonalki eta bere NANarekin jaso ditzan, edo gaixoen eta ezinduen kasuan, dagokien ordezkariak jaso ditzan. Ordezkariek ahalordea eraman beharko dute.\nBozkatzeko agiriak eskuratu ondoren, boto-txartela dagokion gutun-azalean sartu behar da. Gutun-azala eskatzailea erroldan inskribatuta dagoela frogatzen duen ziurtagiriarekin batera sartuko da hauteskunde-mahaira zuzendutako gutun-azalean, eta posta ziurtatuz bidaliko da dohainik.\n5.- Noiz arte bidali daiteke posta bidezko botoa.\nPosta bidezko botoa hauteskundeetako agiriak jasotzen direnetik maiatzaren 22ra arte bidali ahalko da. (Garrantzitsua da azken egunerako EZ uztea).\nGOGORATU BEHARREKO PUNTU GARRANTZITSU BATZUK.\nPosta bidezko botoa eskatu duten hautesleek ezingo dute hauteskunde-mahaian pertsonalki bozkatu.\nPOSTA BIDEZKO BOTOA ESKATZEKO EZIN DA NAN, PASAPORTE EDO GIDABAIMENAREN fotokopia aurkeztu. Jatorrizko agiria aurkeztu behar da.\nHauteskundeetako agiriak ezin ditu INOIZ ERE hauteslea ez den pertsona batek jaso. Notario-ahalorde baten bitartez baimendutako pertsonek SOIL-SOILIK egin ahalko dute hori, gaixorik edo ezinduta dauden pertsonen ordezkariak direnean, eta legean aurrez ikusitako bermeekin.\nBotoa hauteskunde-mahaira bidaltzerakoan, EZ AHAZTU Erroldan Inskribatuta zaudela frogatzen duen Ziurtagiria hauteskundeetako gutun-azalarekin batera sartzea.\nEZ NAHASI HAUTESKUNDE ERROLDAKO INSKRIPZIOAREN ZIURTAGIRIA, hau da, Erroldaren Ordezkaritzak posta bidez bozkatzeko eskatu duten pertsonei boto-txartelekin batera bidaltzen diena, eta ERROLDA-TXARTELA, hau da, Udalak hautesle guzti-guztioi zein mahaitan bozkatu behar dugun jakiteko bidaltzen diguna. ERROLDA-TXARTELAK EZ DU POSTA BIDEZ BOZKATZEKO BALIO.\nEZ BIDALI, INOLAZ ERE, bozkatzeko gutuna ohiko postaren bidez (postontzia), baliogabetzat joko baita. BETI BIDALI BEHAR DA POSTA ZIURTATUZ, Postetxe batetik.\nPosta bidez bozkatzeko, gaixorik dagoen pertsona baten ordezkari izateko NOTARIO-AHALORDEA DOHAINIK jaulkitzen da. Izatekotan, notarioak gaixoa dagoen tokira joatearen ondoriozko gastuak kobra ditzake (taxiaren faktura...). Komenigarria da gaixoaren senideren bat notariotzara haren bila joatea. Horrez gain, komenigarria da ere gaixoaren ordezkariak notario-ahalordearen kopia bat gordetzea jatorrizko agiria posta bidez bidali baino lehen.\nNotarioak ematen duen ahalordea hautesle bakoitzarentzat soilik balio du. Ezin da hautesle edo boto-emaile bat baino gehiago barne hartu\nHorrez gain, hautesle baten ordezkaria ezin da aldi berean beste hautesleren baten ordezkari izan.\nPOSTA BIDEZKO BOTOA ESKATZEKO AZKEN EGUNA maiatzaren 16a da.\nHAUTESKUNDEETAKO GUTUN-AZALA MAHAIRA BIDALTZEKO AZKEN EGUNA maiatzaren 22a da.\n(Garrantzitsua da azken egunerako EZ uztea).\n2019 IRA 18 • BERRIA\nIdoia Mendia afirma que "Construir para convivir" refleja la apuesta de los Socialistas Vascos por el acuerdo entre diferentes\n2019 IRA 15 • BERRIA\n2019 IRA 11 • BERRIA\nIdoia Mendia: «Unidas Podemoseko zuzendariek ez dute serio hartzen herrialde hau»\n2019 IRA 07 • BERRIA


Vaux-et-Chantegrue - Wikipedia, entziklopedia askea.\nLa Planée, Bonnevaux, Bouverans, Labergement-Sainte-Marie, Malpas, Remoray-Boujeons eta Mignovillard\n282 (%46.5) 303 (%50)\nVaux-et-Chantegrue Frantziako udalerria da, Doubs departamenduan dagoena, Franche-Comté eskualdean. 2013an 581 biztanle zituen.\n2007an Vaux-et-Chantegrue udalerrian erroldatutako biztanleak 557 ziren. Familiak 210 ziren, horien artean 48 pertsona bakarrekoak ziren (28 bakarrik bizi ziren gizonak eta 20 bakarrik bizi ziren emakumeak), 55 seme-alabarik gabeko familiak ziren, 87 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 294 etxebizitza zeuden, 214 familiaren etxebizitza nagusia ziren, 65 bigarren erresidentzia ziren eta 15 hutsik zeuden. 188 etxeak ziren eta 106 apartamentuak ziren. 214 etxebizitza nagusietatik 150 bere jabearen bizilekua ziren, 60 alokairuan okupaturik zeuden eta 3 doan lagata zeuden; 3 etxek gela bat zuten, 10 etxek bi zituzten, 34 etxek hiru zituzten, 54 etxek lau zituzten eta 113 etxek bost zituzten. 193 etxek euren parking plaza propioa zuten azpian. 77 etxetan ibilgailu bat zegoen eta 124 etxetan bat baino gehiago zituzten.\nVaux-et-Chantegrue udalerriko biztanleria-piramidea 2009an .\n2007an lan egiteko adina zuten pertsonak 357 ziren, horien artean 271 aktiboak ziren eta 86 inaktiboak ziren. 271 pertsona aktiboetatik 252 lanean zeuden (148 gizon eta 104 emakume) eta 19 langabezian zeuden (6 gizon eta 13 emakume). 86 pertsona inaktiboetatik 20 erretiraturik zeuden, 35 ikasten zeuden eta 31 "bestelako inaktibo" gisa sailkaturik zeuden.\n2009an Vaux-et-Chantegrue udalerrian 218 unitate fiskal zeuden, 568,5 pertsonek osaturik. Pertsona bakoitzeko diru-sarrera fiskalaren mediana urteko 20.870 euro zen.\n2007an zeuden 17 komertzioetatik, 3 bestelako produktu industrialen fabrikazioko enpresak ziren, 5 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren, 1 zerbitzu enpresa zen eta 3 administrazio publikoko enpresak ziren.\n2000. urtean Vaux-et-Chantegrue udalerrian 8 nekazaritza-ustiategi zeuden.\nMalpas (3,5 km)\nSaint-Point-Lac (4,0 km)\nMalbuisson (4,5 km)\nLabergement-Sainte-Marie (5,0 km)\nLes Grangettes (5,1 km)\nBouverans (5,5 km)\nBNF: 152528180 (data)


Saskibaloia Espainiako federazioaren batzorde delegatuaren erabakiak\nEspainiako federazioaren batzorde delegatuaren bileraren ondoren, erabaki hauek hartu dira:\nLiga guztietan jatsierarik ez dira egongo\n< B>Endesa Emakumeen Liga: IDK Euskotrenek kategoria mantentzen du\n- - 2019/20 denboraldian ez da jaitsierarik izango Emakumezkoen 2. Ligan.\n- - Emakumezkoen Endesa Ligara igotzeko lehiaketa-oinarrietan aurreikusitako maila-igoerak errespetatuko dira.\n- - Osasun-egoera dela-eta, hutsik geratu da Emakumeen Ligako txapeldunaren titulua (Endesa, 2019/20).\n- - Azken sailkapena martxoaren 8an erregistratutako sailkapenaren arabera finkatu da.\n- - Nazioarteko lehiaketetan parte hartzeari dagokionez, martxoaren 8ko behin betiko sailkapenaren arabera, FIBAk Euroligarako emandako plazak esleituko dira, eta, ondoren, FIBAk esleitzen duen kupoa osatu arte, Eurocuperako plazak esleituko dira, Endesa Emakumeen Ligako lehiaketa-oinarrien 2.3 epigrafeko azken paragrafoan xedatzen den bezala.\n< b>Emakumeen 2 Liga: Añares Rioja IRAURGI ISB maila mantentzen du\n- - Ez da jaitsierarik izango Emakumeen Lehen Mailara 2019/20 denboraldian.\n- - COVID-19ren pandemiak eragindako egoera salbuespenezkoa denez, lehiaketa hau 36 taldetara zabaltzea onartu da, eta 12 taldeko hiru multzoko lehiaketa-sistema bat ezarri da.\n- -- Igoera Fasea jokatuko da, baldin eta maiatzaren 25ean Febak baieztatzen badu ekainaren 30a baino lehen jokatu ahal izango dela, eta lehentasun osoa kirolarien osasuna izango dela, betiere osasun-agintariek eta klubek onartutako osasun-protokoloak bete ditzaketelako ziurtasuna baldin badago.\n- - Osasun-baldintzen ondorioz igoera-fasea jokatu ezin bada, a Liga Erregularreko taldeko lehen sailkatua eta B Liga Erregularreko taldeko lehen sailkatua igoko dira, martxoaren 8an.\n- Endesa Emakumeen Ligara igotzeko fasea honela geratuko da:\nO igoera-fase bat egingo da multzoen formatuan, martxoaren 8ko sailkapenaren arabera lehiatzeko interesa duten lehen zortzi taldeetatik seiren artean. Talde bakoitza hiru partaidek osatuko dute, eta talde bakoitzeko buruak Liga erregularreko bi lehen sailkatuak izango dira, multzo bakoitzeko bigarren sailkatuak gurutzatuz eta gainerako bi taldeak zozketa bidez esleituz.\nO ex novo araudi horren arabera, bi multzoetan lehen sailkatutako taldeek lortuko dituzte igoera-plazak. Berdinketarik egonez gero, Febaren Erregelamendu Orokorraren eta Lehiaketei buruzko Erregelamenduaren 84.2 artikuluan aurreikusitakoaren arabera ebatziko dira.\nURREZKO LEB: DELTECO GIPUZKOA BASKET igoerari itxaron beharko dio:\nIgoera fasea jokatuko du, baldin eta maiatzaren 25ean Febak baieztatzen badu ekainaren 30a baino lehen jokatu ahal izango dela.\nOsasun-baldintzak direla-eta igoera-fasea jokatu ezin bada, lehenengo eta bigarren sailkatutako taldeak igoko dira, martxoaren 8an sailkpaena kontutan hartuaz.\n- < b>Endesa Ligara igotzeko fasea honela geratzen da:\nO Lehenengo eta Bigarren sailkatutako taldeek martxoaren 8an partida bat jokatuko dute. Partida honetarako lehen itzuliko partida hartuko da kontuan, eta bi partidetako basket averageko garailea zuzenean Endesa Ligara igoko da.\nHirugarren eta zortzigarren taldeen arteko hiru partida jokatuko dira martxoaren 8an: hirugarren vs zortzigarren, laugarren vs zazpigarren, eta bosgarren vs seigarren. Hiru irabazleek, Lehen eta Bigarren Sailkatuen arteko partidako talde galtzailearekin batera, finalerdi batzuk eta final bat jokatuko dituzte, eta irabazleak Endesa Ligara igotzeko bigarren postua lortuko du.\nZILARREZKO Leb maila: JUARISTI ISB maila eusten du\n- - Ez da EBA Ligara jaitsierarik izango 2019/20 denboraldian.\n- - Lehiaketa-oinarrietan aurreikusitako Urrezko LEB mailara igotzeko kopurua errespetatuko da. Era berean, EBA Ligatik Zilarrezko LEB Ligarako igoerak, Lehiaketa Oinarrietan aurreikusitakoak, mantentzen dira, nahiz eta, salbuespenezko zirkunstantzien ondorioz, Febak lehiaketa 28 taldetara zabaltzeko eskubidea izango duen 2020/21 denboraldian, beharrezkoa izanez gero.\n- - Igoera-fase bat jokatuko da, baldin eta maiatzaren 25ean Febak baieztatzen badu ekainaren 30a baino lehen jokatu ahal izango dela, eta lehentasun osoa kirolarien osasuna izango dela, betiere osasun-agintariek eta klubek onartutako osasun-protokoloak bete ditzaketela ziurtatuta.\n- - Osasun-baldintzen ondorioz igoera-fasea jokatu ezin bada, martxoaren 8ko datarekin lehen hiru sailkatuak igoko dira.\n- - Urrezko LEB mailara igotzeko fasea honela geratzen da:\nO pandemiaren salbuespenaren ondoriozko ex novo erregulazioaren arabera, martxoaren 8an lehen sailkatua izango da zuzenean, 'A1' faseko Liga erregularrari dagokiona.\nO Martxoaren 8ko sailkapenaren arabera lehiatzeko interesa duten lehen zortzi taldeetako bosten artean igoera fase bat antolatzen da. Fase hau honela banatzen da:\n§ Bosgarren eta seigarren sailkatuen arteko partida. Partida honetako irabazleak, bigarren sailkatuaren aurka partida bat jokatzen du, eta partida honetako garailea, Urrezko LEB mailara igotzen da.\n§ Hirugarren eta laugarren sailkatuen arteko partida. Irabazlea zuzenean igo da Urrezko LEB Mailara.\nMONDRAGON UNIBERTSITATEA, ZILARREZKO Leb ligara igotzen da.\nEASO BODEGAS MUGA, ULACIA GRUPO ZKE, GOIERRI IPARRAGIRRE 2020 maila mantentzen dute\n- - 2019/20 denboraldian ez da jaitsierarik izango Gizonezkoen Lehen Nazionalera.\n- - Lehiaketa Oinarrien espiritua errespetatu nahian, Zilarrezko LEB mailara sei aldiz igoko da:\nO Martxoaren 8an, bost konferentzietako (a, B, C, d eta e) lehen sailkatuak zuzenean igotzen dira.\nO Seigarren igoera bat zehaztuko da, data horretan bertan egindako bost hitzaldietako hurrengo sailkatuen arteko ranking baten bidez, eta irizpidetzat hartuko da azken bost denboraldietan Feb lehiaketetan parte hartutako urte kopurua. Berdinketarik egonez gero, beste modu batean baloratuko da azken bost denboraldietan lehiaketa handiagoetan izandako parte-hartze kopurua.


959 idazle / 4.537 idazlan\n7.079 esteka / 5.370 kritika / 1.828 aipamen / 5.200 efemeride\nBerako ekarpen joria\nEuskaldunon Egunkaria, 1995-8-11, 1995-8-18 eta 1995-8-25\nBenetan emankorra oso badela Bortzirietako Bera herriak euskal kultur arlo urrian eskeini izan digun zitu zoria. 1980. urtean eta aspaldian ospatzen ziren Euskal Besten mendeurrenaren aitzakiz, Berako udal batzarrak onartuta bai eta bultzatuta ere, eta Joakin Goia eta N. Kortazar bikoteak ondua, Hiru beratarren euskal bertsoak izenburuko idazkia agertu zen bertan, Uharteren etxean moldizkiratua hain zuzen ere. Aipa hiruetan lehendabizikoa Ignazio Larramendi del Puerto espartzinegiteilea dugu. Altzateko Errikoitxiako semea, 1874.ean sortua. Gizon xumea, umila, ona omen. Etxalarko Txebertzeko Asunzion Arburuarekin ezkondua, 12 seme alaba zituztelarik, haietariko bat Juanito pintore famatua. Laguna zuen Irungo Joan Basurkorekin parekatua izan den bertsolari fin honek ezer guti utzi zigun izkiriaturik, hala ere Olerkiak izenburuko lana Zarauzko Itxaropenaren eskutik agertu zen zendu urte berean, 1960.ean alegia. Bertan, besteen artean, bere herriaren omenezko gorazarrea dakar honela: «Etorri zattez egun batian / Xoko on hau ikustera / Ibilaldi bat eginen dugu / Herrian lau aldetara / Begi zabalaz begitu ongi / Alde bat eta bertzera / Harriturikan erranen duzu / Zeñen polita den Bera». Larramendi hau kantari ona omen zen, abots ederreko tenorea, eta honen froga garbia Alfonso XIII.aren ezkontzan aritu zela kantari dugu. Dena den, ez zuen helburu haundirik hortan, eta parropiako abestaldean soilik aritu zen kantetan berrogeitamar urtez gutienez. Nafarroako ordezkaritzak eskaturik, euskaltzain izendatu zuen akademiak.\nAita Erroman Dornaku Olaetxea, kaputxinotarren artean Erroman Maria Berakoa bezala ezagunagoa datekeena bigarrena dugu esan liburuxkan. 1878.ean sortua, hamabi anai arrebetan txikerra zen Illekuetako Altzugaraikoa, eta besteetan hemen jada esan den gisan, hauxe ere ordo minor delakoan sartu eta Filipina uharteetara igorri zuen aita nagusiak. Gaztetan misioetara abiatzeak hizkuntza ugari ikasteko aukera eman zion, sasoi ezin hobean baitzagoen hortarako, eta horrela, hamalau hizkuntza ongi zarabilzkien: euskaraz gainera, frantsesa, española, inglesa, italiera, latina, greziera, hebraiera, bikol, panpango, pagasinanera, tagaloa, txamorro eta niponera. Arribatzen zen leku berri guzietan bertako hiztegia ontzen saiatzen zen, bertaratzen ziren misiolari berri guziek hango hizkuntza errezago ikasi ahal zezaten. Ez da harritzekoa gertatzen beraz, EEBBtako lehendakariak saritzea bigarren gerrate mundialean Manilan egindako lanaz, inguruko horrenbeste hizkuntzez baliatuz. Halarik ere, amerikanoek Guam irlan izan zuten jokabideari aitziko jarrera sendoa erakutsi izan zuen beti, bertako biztanleen ohiturak guardatzeko. 200 liburu baino gehiago idatzi zituen, baina gehien gehienak EEBBetan daude egun. Txamorroen apostola izengoitiaz deitzen zutena Hondarribian hil zen, Bera herria beti gogoan. Bere bidaietan ez zuen sekula ahanzten hango lurrez beteriko zorro ttiki bat, ailegatu toki orotan puxka bat botaz. Bere lanen artean Buenos Airesen 1908. urtean irabazi olerki sari bat dago, Diccionario vasco castellano, castellano vasco, 1909.goa, Berako 100 gertaera, Gramática vasca método Olendorff, Bierbaum aitak eginiko burutazioen euskarapena, aritmetika eta geografiazko bi liburu, edota argitaratu gabe dagoen bere, duda izpirik gabe, 48 orrialdetako biografia interesgarria Mis cincuenta años de misionero.\nLiburuaren hirugarren idazlearen aipamena ekarri behar honetan, Joakin Aldabe Juanikotenaren lanaz oroitzekoa bereziki. Legia karrikako Bilkorrenean jaio zen 1893. urtean, aurtengo Sanfermin deunaren bestetako bezperan orai 25 urte hil zelarik. Oriora lotua lana zela eta, hantxe ezkondu ere egin zen, bertako Aszension Lertxundi andrearekin. 200 olerki baino gehiagoko autorea dugu, gehien batez Mokozorrotz izengoitiaz sinaturik. Bere lana, Irungo El Bidasoa aldizkarian agertu izan zen batik bat 1956.tik, baita Karmel eta Olerti aldizkarietan ere. Aldaberen zenbait eta zenbait burutazio laguna zuen Antonio Zabalari igortzen zizkion gutunetan atzeman daiteke. Hona hemen pasarte bat: «Gaur arte egin dituten lan danak, zure esku ipiñi ditut naiz luze naiz labur, naiz trakets, naiz poliki moldatuak. Euskera gora bera abekiñ, oso bakarrik arkitzen naiz. Ez det iñoren arnasa ta bultzadarik artzen neuk niri ematen diotena baizik. Eta au ez ta biar ainbat. Nigan jayo dan gauza, eta bakar bakarrik nijua nire bidian. Gauz abetako zein motxa dan Orio erri au. Obeto esango nuke, zeñen ez jakiña dan azken malleraño. Zure lantegi leku ortan, ainbeste gauz eder biltzen dituzun ortan, nik biyaltzen dizkitzutenak politak dirala baditzkiozu, jarri itzazu zure karpeta ortan lo goxo goxuan egunen baten zai argira azaltzeko, bestela...badakizu. Amar milla puska egiñ ta bota sutara».\nAurreko astekoan aipagai izan genuen San Estebango parropiako tenore bertsolari espartzinegiteilea zen Ignazio Larramendi. Gaurkoan beste tenore beratar garrantzitsu bat badugu izkiriagai, Isidoro Fagoaga Larratxe hain zuzen. 1895. urtean sortua, 1910.ean Argentinara joan beharra egokitu zitzaion, bertan ferreteria batetan lanean zihardularikan. Titta Ruffo baritonoaren laguntzaz, Italiara abiatu zen musika ikasketak burutzeko asmoz, Parmako kontserbatorioan bekaduna suerta Campaniniren ikasle gisa. Gerrarekin Madrilera abiatu zen eta bertan Iribarne maisuarekin ibili zen bere estreinako emanaldia eskeini arte, Sanson y Dalila lanarekin 1920.ean. Urte berean, eta Guridik berak deituta, Teodosio Goñikoaren papera bete egin zuen Amaia opera ezagunean. Fernandez Arbos maisuak luza aholkuari jarraikiz Wagnerren operen paperek eskatu behar adina tesiturari egokitzeko ardura hartzen saiatu zen bereziki, Walkiriaren Sigmundo, Parsifal, Tritan, eta abar.\nToscaninirekin aritu zen kantatzen Milango La Scalan hamaika urtetan zehar. 1937.ean, Gernikakoaren berri izan zuenean, Italian sekula santan berriro ere ez zuela kantatu behar erabaki zuen, eta Donibane Lohitzunerat abiatu zen. Bertan atsegina zuen lana egiteari eutsi zion, hau da, sonetoak idazteari. Zoritxarrez, 1940ean alemanek atxilotu zuten eta Gurseko kontzentrazio ordokian sartu. 1953.ean Argentinara harzara joan zen, eta handik berriz Donostiara. Kantatzeari utzi zionetik, lan ugari izkiriatu zituen, esaterako: Pedro Garat, el Orfeo de Francia (1948), Retablo de curiosidades: Huarte, Ravel, Paoli, Gayarre y Eslava (1959), Domingo Garat, el defensor del biltzar, Unamuno a orillas del Bidasoa, Los poetas y el país vasco (1969), El teatro por dentro, edota A propósito de Goethe en euskera.\nIñazio Errandonea Goikoetxea dugu gure egungo bigarren gizona. 1886.ean sorturik, lagundian sartu zen, 1918. urtean apaiztu zelarik. Madrileko Razón y fe aldizkariko zuzendaria izan zen, baita hiri bereko idazleen etxeko nagusia. Donostian EUTG sonatua sortu zuen 1955. urtean. Halere, bere lanik bikainena klasikoen literaturaren ikasketan garatu zuen. Oxfordeko unibertsitatean literatur ikasketak burutu ostean, doktoratu egin zen La personalidad del coro en las tragedias de Sófocles izenburuko tesiarekin. Bere lan gehienek Greziako antzerki klasikoaz dihardute, eta Sofokles idazlearengan oinarritzen dira batik bat: Sófocles y su teatro (1942), Sófocles: investigaciones sobre la estructura de sus siete tragedias, la personalidad de sus coros (1958), Ediporen itzulpenak (1959), Antigona eta Elektrarena (1965), Aiante, Filoktetes eta Tarkiniena (1968), Gramática del griego bíblico eta bi mila baino gehiago orrialde duen Diccionario del mundo clásico lan mardula.\nAhitzeko gogora dezagun Zigardibereko Juanito, Juan Errandonea Alzuguren alegia. Hauxe Zigardiberea baserriko semea dugu, 1917. urtean sortua, eta 49 urtetan zendua. Madrileko Unibertsitate nagusiko sumerio eta ekialdeko kulturako katedratikoa izan zen, eta ezagutzen zituen hizkuntzak ez ziren gutti: Euskara, italiera, española, fantsesa, inglesa, nederlandera, flamengera, suediera, errusiera, turkiera, txekiera, latina, greziera, hebraiera, arabiera, arameoa, ugaritiera, siriera, etiopiera, akadiera eta sumerioera gutxienez. Biblia arras ongi ezagutzen zuen, bere Eden y Paraíso liburukian ederki ikus daitekeen legez. «Analogías vascas en el vocabulario sumero-semítico» izenburuko artikulua agertarazi izan zuen Antologika annua izeneko aldizkarian. Bertan itzal, zulo eta atzapar hitzak sumerieran ere bazaudela baieztatzen zuen.


10.01.2020 20.09.2020 admin Science\nLehenengo proba da eta test erako 80 galdera ditu 80 puntu , ondorengo gaitasun eta ezagupenak ebaluatzeko: Hizkuntza-baliabideak. Bi motatako ariketak daude: Aukera anitzeko itemak: 40 item 40 puntu Cloze testa: 10 item 10 puntu Entzunaren ulermena. Hiru motatako ariketak daude: Entzungai batzuei buruzko aukera anitzeko itemak: 3 aukerakoak: 10 item 10 puntu Entzungai laburrak eta dagozkien adierazpenak lotzeko ariketa 5 puntu Irakurriaren ulermena. Hiru motatako ariketak daude: Irakurgai batzuei buruzko aukera anitzeko itemak: 3 aukerakoak: 10 item 10 puntu Testu zatiak eta dagozkien adierazpenak lotzeko ariketa 5 puntu Puntuazioa Neurketa sistema berria erabiliko dugu, logit izeneko neurri-unitatean oinarritutakoa. Ziurtatu nahi dugu Atariko Proba guztiek zailtasun maila bertsuari ahalik eta zehatzen eutsiko diotela deialditik deialdira.\nEGA, izatez, ez da maila bat, Hezkuntza Sailak ematen duen euskararen ezagutza-maila altua egiaztatzen duen agiria baizik. EGA agiria eskuratu ahal izateko, azterketariak euskara behar hainbateko trebetasunez dakiela ahoz eta idatziz frogatu behar du eta baita Euskaltzaindiak erabakitako ortografia eta euskara batuaren arauak dakizkiela ere. Beraz, euskal gizartean ahoz eta idatziz esku hartzeko behar hainbateko jariotasuna lortu duela adierazi behar du.\nEGAk hiru froga nagusi ditu: Atariko proba, azterketa idatzia eta ahozko azterketa. Aukeran jarritako hiru erantzunen artean egokiena hautatu behar da. Beste galderek, ehunera arte, hizkuntzaren hainbat alderdi neurtzen dituzte: lau erantzun dituzu aukeran. Dena den, azterketarien erdiek gainditu behar dute eta, ondorioz, indize hori txikiagoa izan daiteke.\nAriketa hau irakurgailu optikoz zuzentzen da. Azterketariak erreklamazioa eginez gero, eskuz zuzentzen da azterketa eta ordenagailuak emandako notarekin konparatzen da. Entzumenari dagozkion galderei erantzun ondoren, ordubete izango duzu geratzen diren galderei erantzuteko. Hasierako ariketa horretaz gain lau atal dira idatzizko azterketa osatzen dutenak: Idazlana Ariketa honetan, dossier eran, bi gai eskainiko dira, bat aukeratzeko: gaiari eustea, zuzentasuna, hizkuntz aberastasuna eta kohesioa neurtuko dira eta hitz gutxienez idatzi behar dira.\nEsaldiak berridatzi Ariketa honetan emandako esaldiak beste era batera idatzi behar dira jarritako hitzak edo hitz-zatiak erabiliz. Sinonimoak Hamar esalditan seinalatutako hitzen baliokide bana idatzi behar da. Irakurriaren ulermena Testu bati buruz aukera anitzeko hamar galdera erantzun behar dira. Idatzizko azterketa gainditzeko ariketa bakoitzean gutxienezko bat lortu behar da eta, gutxienez, 29 puntu guztira.\nAzterketa hau egiteko 2 ordu eta 20 minutu dituzu. Hona hemen ariketen puntuazioak eta egiteko proposaturiko denbora: Azpiatala.


«Wordfast Pro aurreratua» - 2019 — EIZIE Elkartea\n«Aposizioak noiz eta nola» - 2019 (Bilbo)\n«Wordfast Pro aurreratua» - 2019\n«Aposizioak noiz eta nola» - 2019 (Donostia)\n2019ko azaroaren 19an eta 26an, hiruna orduko bi saiotan, elkartu ziren Donostiako Tolare baserrira (Euskaltzaindiaren egoitza) zazpi lagun, Karlos del Olmo irakaslearekin, Wordfast Pro itzulpen tresna sakontzeko asmoz. Ikastaroa hasi aurretik, nondik abiatzen zen eta ikastarotik zer lortu nahi zuen adierazi zion ikasle bakoitzak irakasleari, nor bere ibilbidearen eta eskarmentuaren jabe zenez gero.\nZeinek bere ordenagailua ekarri zuen, eta, hartan, programaren demoa edo lizentziadun bertsioa instalatuta. Horrek, aldez, ariketaren bat edo beste egokitzera edo aldatzera behartu zuen, nahiz eta helburu nagusiak eskuratzea galarazi ez. Zertan esanik ez, eduki teoriko eta praktikoak izan zituen ikastaroak.\nIkasleek aurrez bidalitako informazio oinarria, ondoko edukiak izan zituzten langai:\nWordfasten hiru bertsioen arteko alde eta antzekotasun nagusiak aurkeztea (klasikoa, Pro eta Anywhere),\nProk antzeko beste programa doako edo ordainpekoekiko dituen zenbait antzekotasun eta ezberdintasun aurkeztea,\nprogramaren menu eta aukera guztiak berrikusi eta argitzea (lehenengo saiotik bigarrenera, bertsioa eguneratu zuen enpresak),\nzenbait aukera eta menu aurreratu aurkeztatu eta lantzea,\nprogramak kudeatzen dituen memoriak eta glosarioak sarean erabili eta baliabideak partekatzeko orduan kontuan izan beharreko zenbait alderdi,\nnork bere kabuz sakontzen eta trabatzen jarraitzeko baliabideak\nIkastarorako berariaz sorturiko euskarazko eskuliburuxka batean jaso zituzten ikasleek saioetan landu edo azalduriko baliabide nagusiak, berez, programak ez duelako euskarazko euskarririk eskaintzen.


Errigoitiko Udala - Errigoitiko Udalak web orria dauka\nErrigoitiko Udalak web orria dauka\nHilabetetan zehar BiscayTIK Fundazioarekin lankidetzan aritu ondoren, www.errigoiti.net web ataria sareratu da. Horrez gain, webgunearen bidez udaletxearekin izapide telematikoak egiteko aukera eskainiko zaie herritarrei; izan ere, bideratze telematikoak ahalbidetzea webgunearen helburu nagusietako bat da.\nHerritarren eskura daude jada ohiko 16 izapide eguneko 24 orduetan eta asteko 7 egunetan. Izapideok udaletxeko ateak zabaltzen dituzte webgunearen bidez, aldi berean bideratze telematikoa ahalbidetuz eta herritarren eta administrazioaren arteko harremana estutuz. Errigoitiko biztanleek nahi duten leku eta momentuan egin ahal izango dituzte haien kudeaketak, denbora eta esfortzua aurreztuz eta, ondorioz, haien bizi-kalitatea hobetuz. Izapideak urrutitik egiteko aukera izateaz gain, pertsona bakoitzak bere izapideen egoera jakin ahal izango du edozein momentutan, izapideen historia ikusi ahal izango du eta, lehendik egindako ziurtagiri bat berriro behar izatekotan, agiria berriz inprimatzeko aukera emango zaio. Gainera, laster 100 izapide baino gehiago online egin ahal izango dira, udaletxeetan egiten diren izapideen % 99, hain zuzen ere.\nIzan ere, BiscayTIK proiektua Bizkaiko Foru Aldundiaren apustu handia da eta teknologia berrien bidez herritarren eta administrazioaren arteko tartea txikitzea du helburu. Hori lortzeko, Errigoitik aurrerapauso handia eman du jada udaletxeko aplikazioak eguneratuz.


Hemen dituzu YouTube Marketing - YTpals optimizatzen laguntzeko tresnak\nYouTube bideo edukiari dagokionez izugarria bihurtu da. Milaka milioi pertsona plataforman, jendeari mundu osoko ikusle izateko aukera ematen dio eta nazioarteko presentzia du.\nEnpresa handiek hori abantailan erabiltzen dutenez, sortzaileek are gehiago ahalegindu behar dute beren edukia erakargarria izan dadin. Inoiz baino azterketa tresna gehiago eskuratuta, inoiz ez da erraza izan zure materiala nola dagoen aztertzea eta aldaketak egitea.\nHona hemen 2021ean YouTube marketinerako ezinbesteko tresnak\nYouTube-k berak aitortu duen tresna, VidIQ bikaina da haien potentziala maximizatu nahi duten pertsona edo markentzat. Metrika garrantzitsuak eskuratzeko aukera ematen dizu, esate baterako, denbora ikusteko, partekatutako sare sozialak eta etiketak ere.\nTresna osagarriak ere lortuko dituzu, hala nola gako-hitzak ikertzeko tresnak, joera duten bideoen alertak. Lehiakideen azterketa. Irudi txikien sortzailea, eta estatistiken ikuspegi orokorra denbora errealean ere bai.\nOinarrizko plana doako erabiltzailea da, baina negozioak dituzten pertsonek plan garestia erosi beharko dute. Erabilera oso erraza da eta VidIQ-k bezeroarentzako laguntza handia du.\nKalitate handiko edukia doan egin dezakezu Canva-n, jendeak bere produktuak merkaturatzen laguntzen duena. Jada ez duzu laguntza profesionalik behar liburuxkak edo kartelak egiteko eta marketin kopia bikainak egiteko ere. Canvaren ulergarritasuneko interfazea eta txantiloi bikainekin, edonork erraz egin dezake ikusgarria.\nSare sozialak kudeatzeko tresna bikaina da, zure kontuak kontrolatzen, zaleekin harremanetan jartzen eta jendea zaintzen ari den ala ez ikusteko. Sarrerako ontzi bereizi bat lortuko duzu Youtubeko iruzkin guztiak antolatzeko eta erantzun arrunt batzuk ere gordetzeko. Hainbat kontu kudea ditzakezu horrekin bikaina da YouTube-n 2-3 kanal dituen edonorentzat.\nArakatzailearen luzapen eta mugikorreko aplikazio bikaina da, zure YouTube kontua kudeatzea oso erraza izan dadin. Hitz gakoen ikerketarako, txantiloietarako, iruzkinen iragazkietarako sarbidea eta mezuak antolatzeko aukera ere izango duzu. Txosten zehatzak jasotzen dituzu eta oso erraza da erabiltzeko ere. Espektroaren alde merkeagoa da eta plan garestienak 49 $ kostatzen du hilean.\nZure edukirako gai desberdinak pentsatzea erronka da gehienbat. Modu honetan garrantzitsua den zerbait lortzeaz gain, edukirako ideia berriak ere lortuko dituzu. Jarrai ezazu zer modan dagoenaren berri eta egin bideoak horren arabera.\nHau SEO oinarritutako tresna da, hazkunde organikoaren inbutua lortzen lagun zaitzakeena. Hitz gakoen iradokizunak, SEO ikuspegiak eta denbora errealeko edukien analisia lortuko dituzu. Zure YouTube irudi txikiak A / B eta etiketa iradokizunak ere lor ditzakezu.\nUtzi izenburu bikainak eta erakargarriak tresna honekin. Jende askok ahazten du titular erakargarria jendearen arreta bereganatzeko gakoa dela. CoSchedule-k izenburu bikain hauek idazten laguntzen dizu zure bideoetarako hitz egokiak emanez. Doako tresna bikaina da, bere idazketarako trebetasunetan ziur ez daudenek erabili beharko luketena. Trafiko hobea lortuko duzu modu honetan.\nYTpals-en YouTube marketinerako, bideo marketinerako eta edukiak sortzeko konponbide bateratua gara. Pozik egongo gara zu izateaz eta gure adituek YouTube sektorearen inguruko ikuspegi bikaina emango dizute. Estrategia estrategikoa egiten eta YouTube-ren munduan aztarna ematen lagunduko dizute.\nGure espezializazioarekin eta zure markarekin, ez da ezer ezinezkoa. Jarri gurekin harremanetan YouTube marketinarekin lotutako kontsulta guztietarako eta bihurtu bihurtu zinela amestu duzun kanala. Haz itzazu zure harpidedunak eta lortu gurekin merezi duzun nazioarteko ospea.\nHemen dituzu zure YouTube Marketina optimizatzen laguntzeko tresnak YTpals Writers-ek egina, 11 2021 Abuztua\nNegozioak nola aprobetxatu ditzake Docuseries YouTube marketinerako\nYouTube marketinaren mundua etengabe garatzen ari dena da. Bideo formatuak, joerak eta erronkak urtaroak bezain azkar aldatzen dira, eta orain inoiz baino erabakigarriagoa da marka eta eduki sortzaileak ...


Konexio Txartelak bere balioa galduko du Konexio Txartelean jasotzen diren segmentu guztiak guztiz osatzen ez badira.\nBidaiarien aireko garraio zerbitzu erregularretako tarifetan hobariak izateko eskubidea dute Kanariak eta Balear Uharteetako Autonomia Erkidegoetan eta Ceuta edo Melillako hirietan bizi direla egiazta dezaketen Espainiako herritarrek, baita Europar Batasuneko gainerako herrialde-kideetakoek edo Suitzako Europar Eskualde Ekonomikoa sinatu dutenetakoek ere, bere senide nazionalak edo egoitza-eskubidearen edo behin-betiko egoitza-eskubidearen onuradunak diren hirugarren herrialdeetakoek, eta hirugarren herrialdeetako iraupen luzeko egoiliarrak diren nazionalek ere.\nHobariaren ehunekoa Kanarietako eta Balear Uharteetako Autonomia Erkidegoen eta Ceuta eta Melillako Hirien eta gainerako lurralde nazionalaren arteko hegaldietarako, baita uharteen arteko bidaietan ere, tarifa hobarigarriaren ehuneko 50ekoa izango da joateko edo joan-itzuliko ibilbide zuzen bakoitzeko.\nHelburu horretarako, ibilbide zuzentzat hartuko da uharteetan, Ceutan edo Melillan jatorri-puntuko aireportu edo heliportutik amaierako helmugara egiten dena, aurrekoaren ezberdina, lurralde nazionalean eta alderantziz, tarteko eskalarik gabe edo eskalekin horiek 12 orduko iraupena gainditzen ez badute, behar teknikoek edo zerbitzuaren beharrek edo halabeharrez ezarritakoak salbu. Ceutan eta Melillan bizi diren bidaiarien kasuen, deskontu bera izango dute Sevilla, Malaga edo Jerezko aireportutik irten edo iristen diren hegaldietan.\nHegaldi nazionaletan deskontu hori erabili nahi duten Bidaiariek, hegazkineratu baino lehen, familia ugariko kideak direla egiaztatzen duen ziurtagiriaren originala edo kopia konpultsatua erakutsi beharko dute, beren Autonomia Erkidegoak jaulkita. Hala egiaztatuko ez balitz, Bidaiariak hasiera batean ordaindutako prezioaren eta hobaririk gabe ordaindu beharko lukeenaren arteko diferentzia ordaintzea ekarriko du edo, bestela, hegazkineratzeko modurik ez izatea eta Txartelaren zenbatekoa itzultzeko eskubidea galtzea.\nKonexio Txartelen kasuan, familia ugariarengatiko hobaria jatorri eta helmuga-puntuak lurralde nazionalaren barruan diren Segmentuetan bakarrik aplikatuko da.\nAipatutako kasuotan, El Bidaiariak ezin izango du Priority, Excellence edo XL eserleku bakar bat kontratatu hemen zehaztutako baldintzak betetzea ekiditeko. Edonola ere, Bidaiariak Garraiolariaren Bezeroaren Arreta Zentroarekin harremaneta jarri beharko du ondorko eserlekua e


Musikazuzenean agenda Leihotikan\nLeihotikan taldeak disko berria aurkeztuko du iruñeako Akelarre Kultur Elkartean, Txantrea auzoan.\nLeihotikan Iruñean 1993an sortu zen punk rock edo ta hardcore melodiko taldea da. Euskal Herrian hard-core melodikoaren aintzindarien artean kokatu ditzazkegu, talde mitiko eta ibilbide luzekoa da. Ibilbide luze honetan bere estudioko 6. lana plazaratu berri du, CD bikoitza "non zaude?" izenpean.\nAkelarre Kultur Elkartea musikazuzenean komunitatean


Dbus-ek kudeatuko du Dbizi Donostiako alokairuko bizikleta publikoen sistema | DBUS\nDbus-ek kudeatuko du Dbizi Donostiako alokairuko bizikleta publikoen sistema\nMugikortasun iraunkorraren kudeaketa eraginkorra eta garraio publikoaren garapen handiagoa lortzeko xedez, Donostiako Udalak Donostiako alokairuko bizikleta publikoen sistema kudeatzeko enkargua egingo dio Dbusi. Horren harira, gero eta gehiago dira bizikleta publikoaren sistemak hiri garraio gisa hartzen dituzten hiriak eta, hori dela eta, garraio publikoko enpresa operadoreak hasi dira sistemok kudeatzen. Martxoaren 12an Dbuseko Administrazio Kontseilua egingo da eta bertan sistemaren ezaugarriak zehaztuko dira.\nDbizi alokairuko bizikleta publikoaren sistema 2008aren amaieran jarri zen abian. Hasiera batean esperientzia piloto gisa sortu zen, alokatzeko bost estaziorekin eta ehun bizikleta mekanikorekin. Arrakasta izan zuenez, ondoren Donostiako Udala sarea handitzen joan zen eta 2013an sistema berria jarri zen, bizikleta elektrikoekin, hirian dauden aldapak igo ahal izateko eta urrutien dauden auzoetara iritsi ahal izateko.\nUrrats berri bat sistemaren hobekuntzan\nUrte hauetan esperientzia hartu ondoren, Udalak sistema hobetu nahi du eta bizikletaren erabilpena sustatu nahi du, hirian dauden garraio publikoko beste era batzuen osagarri gisa. Horretarako, enkargua egin dio Dbusi lizitatu beharko den sistema berri bat abian jarri dezan. Sistema berria esleitu ondoren, hurrengo 4-7 hilabeteetan sistema funtzionatzen hasi beharko da, eta denbora tarte horretan egungo bizikleta publikoko zerbitzua ere martxan egongo da, hau da, ez da zerbitzua etengo.\nKudeaketa sistema berriarekin, Dbizi Dbusen eskaintzaren barruan sartuko da eta alokairuko bizikleta publikoen zerbitzuak Dbusen zerbitzuen katalogoan sartuko dira. Sistemak ordutegi zabalagoa izango du, 6:00etatik 00:00etara, eta bizikleta mekanikoak ere edukiko ditu. Horrela, eskaintza biderkatu egingo da eta sistema malguagoa eta osoagoa izango da, eta kalitatea handiagokoa. Horrela, bada, sistema mistoa izango da, bizikleta elektrikoak eta mekanikoak eskainiko baititu.\nSistema berria progresiboki jarriko da matxan\nSistema berriak bi mugarri garrantzitsu edukiko ditu:\n– Kontratuko lehen urtean, egungo zerbitzutik abiatuta, 120 bizikleta eta 16 estazio egongo dira (gaur egun, 115 bizikleta eta 16 estazio daude), eta zerbitzua zabalduko da. 267 bizikleta mekaniko gehituko zaizkio, dagozkien 32 estazioekin hiriko gune lauan, gune horretan jada badago-eta bidegorrien sarea. Sare mistoa honako kokaleku hauek osatuko dute: 9 estazio Erdialdean, 3 Antiguon, 6 Ibaetan, 6 Grosen, 9 Amaran, 5 Egian, 1 Loiolan, 1 Intxaurrondon, 3 Aieten eta 1 Ategorrieta-Ulian.\n– Kontratuko laugarren urtean, bizikleta publikoen sistema leku garaietan eta Erdialdetik urrun dauden auzoetara zabalduko da, bizikleta eta estazio elektriko gehiago jarriz, alde horietan bizikletetarako azpiegitura gauzatzen hasi ondoren. Aurreikusita dago 24 estazio gehiago instalatzea (22 elektriko eta 2 mekaniko), 137 bizikleta gehiagorekin (120 elektriko eta 17 mekaniko). Hauek dira aurreikusten diren kokalekuak: 4 estazio Altzan, 3 Erdialdean, 1 Antiguon, 1 Ibaetan, 2 Grosen, 1 Egian, 1 Amaran, 2 Martutenen, 3 Loiolan, 2 Intxaurrondon, 1 Bidebietan eta 1 Aieten. Horrez gain, beste 2 estazio gehiago jartzea aurreikusten da, baina ez da erabaki non.\nZerbitzuaren kalitatea eta segurtasuna bermatu nahi da\nKudeaketa sistema berriarekin lortu nahi den helburu nagusietako bat da bandalismoa eta lapurretak murriztea. Horretarako, bizikletak ainguratzeko sistema hobetuko da eta indartu egingo da erabiltzaileak identifikatzeko sistema. Era horretan, kontrolatu nahi da non dagoen utzitako bizikleta bakoitza, bai eta mailegu bakoitzaren iraupena ere, bizikletak era arduratsuan erabil daitezen eta sistema bizikletak erabiltzeko egoera optimoenean egon dadin. Sistema berriarekin, halaber, espazio publikoa optimizatu nahi da eta mugitzen ez diren bizikletekin espazio publikoan bizikleten aparkalekuak betetzea saihestu, normalean bizikleta erabiltzen dutenentzat bizikletak aparkatzeko leku gehiago izatea ahaleginduz.\nKalitatea handiagoa izan nahi horretan, sistemak UNE 13816 egiaztagiria ere izango du, zerbitzu on bat bermatzeko. Dbusek egiaztagiri hori 5-Benta Berri, 13-Altza eta 28-Amara-Ospitaleak autobus lineetan du, kalitate estandar horiek linea guztietan aplikatzen baditu ere. Bizikleta sistemari araua aplikatuta zerbitzuaren kalitatearen jarraipen hobea egingo da eta era eraginkorragoan erantzungo zaie sistemaren eskakizunei.


Haziak, ikaskuntza hazi dadin . Noticias de Navarra\nHaziak, ikaskuntza hazi dadin\nduela bi ikasturte, lehen hezkuntzako 4. mailako ikasleek proiektu berri bati ekin zioten: eskolako baratza\nTestua eta argazkiak Atakondoa IP - Viernes, 5 de Enero de 2018 - Actualizado a las 06:15h\nAtakondoa Ikastetxeko ikasle talde bat, baratza landatzen.\n2015-2016 ikasturtean, LHko 4.mailako ikasleak eta gurasoak bat etorri ziren proiektu berezi bat sortzeko asmoan: BARATZA!!! Berehala ideia honekin bat egin genuen, gure eskolaren helburua den hezkuntza integrala lortzeko baliabide egokia zela ikusi baikenuen, alderdi akademikoa eta emozionala uztartzen dituelako, balioetan oinarritutako hezkuntza bultza-tzen duelako eta eskolako jakin-tzak errealitatean aplikatzeko aukerak ematen dituelako.\nIlusioa eta gogoa borborka genituenez, pauso txikiak ematen hasi ginen: baimenak eskatu, guraso-taldeak inplikarazi, udalari baimena eskatu, eta beste abar asko... Hasieratik kontutan izan genuen oso proiektu egokia zela hezkuntza integrala lortzeko jarduerak aplikatzeko, adibidez, ikasgela barnean landutako edukiak baratzeko “laborategian” frogatzeko.\nurratsez urrats Iaz, proiektua ikastetxe osora zabaldu zen, ziklo bakoitzari bere eginkizunak emanez eta horrela, denon artean, ziklo osoa itxiz: materia organikoa bereizi eta konposta egitea, hazitegiak prestatu eta zaintzea, urezta-tzea, lurra lantzea, ongarritzea, ereitea, landatzea, uzta jasotzea... Horretaz gain, usain-belarren txokoa martxan jarri genuen: albaka, oreganoa, erromeroa, izpilikua, ezkaia, perrexila eta tipulina gehitu genituen denboraldiko uztara.\nAurten, Hezkuntza Departamentuak berrikuntza proiektua onartu eta lanean jarraitzen dugu. Bi ardatz nagusi dituen proiektua da: baratza zabaltzea eta ikasmaila guztietan, gelako jardunean erabiltzeko proposamen zehatzak prestatzea, hau da, curriculumeko edukiak lantzeko baliabide bilduma sortzea...\nhelburu bikoitzaBaratzaren zabaltzea auzolanean, gurasoen eta ikasleen lanari esker aurrera aterako dugu, helburu bikoitza lortuz. Batetik, proiektua aurrera eramateko leku zabalagoa izatea, eta bestetik, guraso, ikasle eta irakasleon arteko harremanak sendotu eta eskola gure parte sentitzea.\nHau guztia aurrera eraman ahal izateko, koordinazio batzordea osatu dugu irakasle, guraso eta zuzendaritzaren artean, proiektuaren nondik norakoak zehazteko asmoz\nIkastetxearen inguruko parte hartze horietaz gainera, hainbat laguntza jaso ditugu, hala nola, Itxipuru elkartearena, Irurtzungo udalarena, zenbait aditurena eta Sakanako Mankomunitatearena.


Donostiako Sustapena - Fomento de San Sebastián - Connecting Talent 2019 nazioarteko mugikortasunaren programa\nHome Bekak eta aukera profesionalak Nazioartekotzeko bekak Connecting Talent 2019 nazioarteko mugikortasunaren programa\nConnecting Talent 2019 Nazioarteko Mugikortasunaren Programaren helburua da unibertsitate-titulazioa duten gazte donostiarren trebetasunak garatzen laguntzea, nazioarteko erreferentziako erakundeetan 6 hilabetera bitarteko egonaldi profesionalak eginaz.\nDonostiako Sustapenak, San SebastiánConnecting Talent estrategiaren esparruan, 2019an ere Connecting Talent Nazioarteko Mugikortasunaren Programa abian jarri nahi du; hau da, nazioarteko konexioak bultzatzeko eta Donostiako gazteei erremintak emateko apustu argia, aldi berean mundura irekitako berrikuntza-ekosistema eragiten baitute.\n1) International Connecting Talent Helmuga. (Deialdia itxita)\nAtzerrian kokatutako erakundeetatik datozen proiektuak dira, Donostiako gazteentzat egonaldia egiteko aukera ematen dutenak.\nDonostiako Sustapenak helmugak argitaratuko ditu urtean zehar sortzen diren aukeren edo lankidetzen arabera\n2) Garatu zure proiektua (Deialdi itxita)\nDonostiako gazteek identifikatutako berrikuntza-proiektuak eta erreferentziazko helmugak dira, deialdian eskatutako baldintzak betetzen dituztenak eta hiri-estrategiarekin bat egiten duten proiektuak.\nHautagaiak bere eskaera aurkeztu beharko du proiektuarekin batera (laguntza proiektu horretarako eskatuko du).\nModalitate hau irekita egongo da argitaratzen den unetik hasi eta deialdia itxi arte (2019/12/31).\nEskatu zure proiektua hemen.\nZer dira beka hauek:\n6 hilabeteko egonaldia egin daiteke atzerrian nazioarteko erakunde batean; egonaldia beka esleitutakoan hasiko da.\nHilean 1.400 euroko zuzkidura ekonomikoa helmugako herrira joateko joan-etorriko gastuak, mantenua, ostatua eta Gizarte Segurantzarekiko kotizazioa ordaintzeko nahiz egonaldian ordaindu beharreko gastuak estaltzeko.\nBeka lortutako pertsona guztientzat doako prestakuntza-ikastaroa; ikastaroaren edukia Donostiako Sustapenak zehaztuko du kasu bakoitzean, eta ikastaroa praktikak hasi aurretik egin beharko da.\nConnecting Talent Komunitaterako sarbidea.\nBEKAK ETA NOLA EMAN IZENA\nPertsona bakoitzeko eskaera bat onartuko da soilik.\n1. MODALITATEA International Connecting Talent Helmuga. (Deialdia itxita)\n2. MODALITATEA Garatu zure proiektua. Eskatu zure proiektua hemen. (Deialdi itxita)\nAparteko egonaldiak nazioartean erreferenteak diren erakundeetan.\n35 urte bitarteko donostiar gazteentzat.\nBaldintza: unibertsitate-titulazioa izatea.\nHileko zuzkidudra: 1400 euro (+ bidaiako/egonaldiko laguntza-asegurua)\n2019an zehar, behin hautapen-prozesua gaindituta.\nDeialdi honetan parte hartzeko, onuradunek baldintza hauek bete behar dituzte:\nDonostian erroldatuta egotea gutxienez urte bateko etenik gabeko antzinatasunarekin, 2019ko urtarrilaren 1ean, edo ikasketak hirian egin izatea betiere EAEn erroldatuta egonda.\nKasu guztietan, ingeles-maila altua izatea (C1) (antzinatasuna 4 urtekoa edo hortik beherakoa bada) eta helmugako herrialdeko hizkuntzaren maila altua beharrezkoa den kasu haietan. Horretarako, ahozko eta idatzizko froga egingo da, bekaduna izateko pertsonaren ezagutzak zehaztearren.\nAtzerrian 6 hilabeteko edo hortik gorako praktikak egiteko aukera ematen duen beste bekarik jasota ez izatea.\nAdministratiboki edo penalki zigortuta ez egotea diru-laguntzak edo laguntza publikoak lortzeko eta horretarako gaitasunak kentzen dituen legezko debekurik ez izatea.\nBekaren hasiera-unean langabezian egotea.\nGehigarri moduan, “Zure proiektuaren garapena” 2. modalitaterako hau ere beharrezkoa izango da:\nNazioarteko proiektua deskribatzen eta justifikatzen duen Memoria; bertan, bekarako helmuga eta deialdi honen esparruan garatu beharreko jarduera identifikatu eta justifikatuko dira, eta helmugako erakundearen onarpena aurkeztuko da (Eranskina: “Application Form Proiektua” )\nHAUTATZEKO ETA EBALUATZEKO PROZESUA\nOndorengo frogak egingo dira.\nIngeleseko frogak (titulurik egiaztatzen ez dutenak).\nElkarrizketa pertsonalak Donostiako Sustapenarekin + helmugako erakundearekin.\nIngeleseko froga: ahozkoa eta idatzia\nEskatutako titulua ez duten pertsonek froga egin beharko dute.\nIngeleseko tituluak, C1-en baliokideak, 4 urteko antzinatasuna eduki beharko du (2019ko urtarrilaren 1etik hasita).\nBeka garatzeko beste hizkuntza bat eskatzen bada, helmugako erakundeak zehaztuko du eta beka bakoitzean jasota geratuko da.\nGainerako hizkuntzetarako ez da maila-frogarik egingo, eta dagozkien tituluak aurkeztu beharko dira hautagaiaren gainerako dokumentazioarekin batera. Gogoratu gainerako hizkuntzetan ez dela beharrezkoa titulua ematen duen erakundea ofiziala izatea; beraz, dagokion maila akademiek edo irakasle partikularrek dokumentatu ahal izango dute.\nOHAR GARRANTZITSUA: 4 urtetik beherako antzinatasuneko titulu ofiziala izan gabe hautapen-frogak ezarritako egunetan egiten ez dituzten pertsonak hautagai izateari utziko diote hautapen-prozesuan.\nCurriculum Vitaea ingelesez eta gaztelaniaz.\nKarnet tamainako argazkia.\nEskatutako titulazioa duela egiaztatzen duen dokumentazioa, eta, hala badagokio,\nDagokion homologazioa, instantzia eskudunak emana.\nIngelesaren C1 ziurtagiria.\nUdalak emandako erroldatze-ziurtagiria.\nEskatzailearen erantzukizunpeko adierazpena (eranskina). (Zinpeko adierazpena). Deskargatu hemen.\nNazioarteko proiektuaren memoria deskribatzailea.\nEskabidearen eranskina. Deskargatu hemen.\nNazioarteko mugikortasunaren programak Europako Gizarte Funtsaren %50eko finantzaketa jasoko du, Euskal Autonomia Erkidegorako EGIFen 2014-2020 Programa Operatiboaren esparruan. Programa ondorengoa da: "Donostia Gazteekin: Langabe gazte kualifikatuak hiriko sektore emergenteetan eta estrategikoetan lan-merkatuan sartzea".